***Монгол Улсын Их Хурлын 2012 оны намрын ээлжит чуулганы Өргөдлийн байнгын хорооны 11 дүгээр сарын 07-ны өдөр (Лхагва гариг)-ийн хуралдаан 11 цаг 00 минутад Төрийн ордны “В” танхимд эхлэв.***

Байнгын хорооны дарга, Улсын Их Хурлын гишүүн Р.Бурмаа ирц, хэлэлцэх асуудлын дарааллыг танилцуулж, хуралдааныг даргалав.

*Хуралдаанд ирвэл зохих 14 гишүүнээс 8 гишүүн ирж, 57.1 хувийн ирцтэй байв. Үүнд:*

***Чөлөөтэй:*** М.Батчимэг, З.Баянсэлэнгэ, Б.Болор, М.Зоригт, С.Эрдэнэ.

***Өвчтэй:*** Ш.Түвдэндорж.

***Өргөдлийн байнгын хорооноос хийж гүйцэтгэсэн ажлын тайлан,* *Өргөдлийн байнгын хорооны дүрмийн төслийн товч танилцуулга, Ажлын хэсэг байгуулах тухай, намрын чуулганы хугацаанд Өргөдлийн байнгын хорооноос хийх ажлын төлөвлөгөө батлах.***

Хэлэлцэж буй асуудалтай холбогдуулан Улсын Их Хурлын Өргөдлийн байнгын хорооны зөвлөх А.Сарангэрэл байв.

Танилцуулгыг Байнгын хорооны дарга, Улсын Их Хурлын гишүүн Р.Бурмаа, Байнгын хорооны зөвлөх А.Сарангэрэл нар тус тус хийв.

Танилцуулгатай холбогдуулан Улсын Их Хурлын гишүүн С.Одонтуяа, Н.Батцэрэг нарын асуусан асуултад Байнгын хорооны дарга, Улсын Их Хурлын гишүүн Р.Бурмаа, ажлын хэсгээс А.Сарангэрэл нар хариулж, тайлбар хийв.

Улсын Их Хурлын гишүүн Х.Тэмүүжин, Н.Батцэрэг, С.Одонтуяа, Ж.Батзандан нар санал хэлэв.

Дээрх асуудлуудыг тус тус сонслоо.

***Хуралдаан 12 цаг 35 минутад өндөрлөв.***

***Тэмдэглэлтэй танилцсан:***

ӨРГӨДЛИЙН БАЙНГЫН

ХОРООНЫ ДАРГА Р.БУРМАА

***Тэмдэглэл хөтөлсөн:***

ХУРАЛДААНЫ ТЭМДЭГЛЭЛ ХӨТЛӨГЧ Д.ЭНЭБИШ

**УЛСЫН ИХ ХУРЛЫН 2012 ОНЫ НАМРЫН ЭЭЛЖИТ ЧУУЛГАНЫ**

**ӨРГӨДЛИЙН БАЙНГЫН ХОРООНЫ 11 ДҮГЭЭР САРЫН 07-НЫ**

**ӨДРИЙН ХУРАЛДААНЫ ДЭЛГЭРЭНГҮЙ ТЭМДЭГЛЭЛ**

***Хуралдаан 11 цаг 00 минутад эхлэв.***

***Р.Бурмаа:*** -...Хоёрт нь Өргөдлийн байнгын хорооны Дүрмийн төслийн талаар хийгдэж байгаа ажлын тайлан, дүрмийн төслийг урьдчилсан байдлаар танилцуулах. Өргөдлийн байнгын хорооны зөвлөх Сарангэрэл танилцуулна. Энэ 2 танилцуулгын дараа асуулт хариулт, саналууд явагдана гэж байгаа.

Гурав дахь, дөрөв дэх асуудал нь бол хэлэлцүүлэг байгаа. Энэ дээр Өргөдлийн байнгын хорооны 2012 оны 11 сарын 07-ны өдрөөс хойш 2013 оны 2 сарын 10-ныг хүртэл 4 сарын хугацаанд хийгдэх ажлын төлөвлөгөөг хэлэлцье гэж байгаа юм. Энэ намрын чуулганыг дуусталх хугацаанд ямар ажлууд хийх вэ гэдэг дээр төлөвлөгөө хэлэлцэнэ.

Мөн Өргөдлийн байнгын хорооноос ирэх 12, 1 дүгээр сард зохион байгуулах олон нийтийн хэлэлцүүлгийн сэдвийг баталъя. Үүнд Их Хуралд иргэдээс ирүүлсэн хувийн хүсэлтийг шийдвэрлэх талаар бодлогын шийдэл гаргах сэдвээр хийх хэлэлцүүлэг. Их Хуралд иргэдээс ирүүлсэн өргөдлийн дагуу газрын тухай хуулийн зарим заалтын биелэлтийг хянан шалгах сэдвээр хэлэлцүүлэг хийе гэсэн саналыг оруулж байгаа. Тэгээд гишүүдийн саналыг авч байгаад энэ сэдвээ батална. Тараагдсан төлөвлөгөөнд санал авна.

Дөрөв дэх хэлэлцэх асуудал бол Өргөдлийн байнгын хорооноос байгуулах 2 ажлын хэсгийн бүрэлдэхүүнийг хэлэлцэж баталъя гэж байгаа юм. Энэ дээр бол дээр дурдсан хэлэлцүүлгийг зохион байгуулах ажлын хэсгийн бүрэлдэхүүнийг хэлэлцэж баталъя.

Хоёр дахь нь бол энэ Хонгор сумын иргэдээс ирүүлсэн өргөдлийг судлах, шийдвэрлэх арга замыг олох үүрэг бүхий ажлын хэсгийн бүрэлдэхүүнийг хэлэлцэж баталъя гэсэн ийм 4 асуудал байна. Өөр саналтай гишүүд байна уу. Алга байна.

Эхний танилцуулгыг би хийе. Манайх ийм Power point бэлдсэн байна лээ. Энийг нь би.

Өргөдлийн байнгын хорооны байгуулагдсанаас хойш 3 сарын ажлын тайланг та бүхэнд танилцуулж байна. Энд бол Өргөдлийн байнгын хорооны хууль эрх зүйн орчин бол үндсэн хуулинд заагдсан төрийн байгууллага албан тушаалтанд өргөдөл гомдлоо гаргаж шийдвэрлүүлэх эрхийг хангахад зориулагдсан байгаа. Үүн дээр бол Их хурлын тухай хуулинд 8 сарын 1-нд ийм өөрчлөлт орсон.

Энэ нь бол Өргөдлийн байнгын хороо нь бусад Байнгын хороо заагдсан нийтлэг бүрэн эрхээс гадна Байнгын хороо болон дэд, түр хороо, тэдгээрийн удирдлага гишүүнд ирүүлсэн өргөдлийг судлах, шийдвэрлэх, өргөдөл гаргагч гэрч шинжээчийг сонсох, холбогдох албан тушаалтнаас тайлбар авах гэсэн ийм заалт орсон. Энэ нь бол хуулийн заалтыг харах юм бол их өргөн хүрээтэй байгаа.

Ер нь Их Хуралд ирж байгаа бүхий л өргөдлүүдтэй холбоотой асуудлыг судлан шийдвэрлэнэ гэдэг маягаар орсон байгаа. Иргэд, байгууллагаас бол Их Хурал, түүний Байнгын хороо, дэд, түр хороо, тэдгээрийн удирдлага гишүүнд ирүүлсэн өргөдлийг судлах, шийдвэрлэх асуудал орноо гээд. Үүсгэн байгуулахдаа гишүүд бол энэ хуулийн төслийг өргөн барьсан. Тэгээд энд бол би бас анх энэ Өргөдлийн байнгын хороог байгуулах санааг гаргаж, санаачилсан гишүүн Тэмүүжин гишүүнд бас талархал илэрхийлье.

Тэгээд энэ АН-ын мөрийн хөтөлбөрт тусгагдсан анхдугаар чуулганы хуралдааны үеэр энэ асуудал бол хуулинд орж ингээд Өргөдлийн байнгын хороо байгуулагдсан. Бүрэлдэхүүн бол одоогоор ингээд АН-ын болон МАХН, МҮАН-ын Шударга ёс эвслийн гишүүдээс ингээд бүрэлдсэн байна. Тэгээд бие даагч гишүүн Ганбаатар оръё гэсэн хүсэлт тавьсан гэж сонссон. Дээр нь МАН-ын гишүүдээс ингээд нэмэгдэж орох байх аа гэж бодож байна.

Зорилго бол үйл ажиллагааны зарчим маань иргэдийн өргөдлийг судалдаг, шийдвэрлэдэг энэ шинэ хандлага, шинэ соёлыг бий болгоё гэж байгаа. Тэгээд энэ Улсын Их Хурлын Өргөдлийн байнгын хорооны загварыг бол Иргэдийн төлөөлөгчдийн хурал руу цаашид бас нэвтрүүлье гэсэн бодлого хандлага бас байгаа. Тэгэхээр энэ иргэдийн өргөдөлд үндэслэн нийгэмд тулгарч байгаа асуудлыг хэрхэн, яаж шийдвэрлэх вэ, арга зам, бодлогын гаргалгаа, хөтөлбөрийг гаргахад бол бас энэ үйл ажиллагааны чиглэл байна.

Ажлын алба ямар яаж явж ирсэн бэ гэдэг дээр та бүхний анхаарлыг хандуулъя.

Өргөдлийн байнгын хороо анх байгуулагдахад бол Их Хурлын Тамгын газрын Захидал харилцааны албыг татан буулгаад ингээд Өргөдлийн байнгын хороо болгоод өгсөн байсан. Тэр нь бол Байнгын хороо бол өөрөө бодлогын байнгын хороо байх ёстой. Тэрнээс захиргааны алба бол тэр чигтээ байх нь зүйтэй. Тийм учраас энэ захидал харилцааны алба буюу эхлээд бүртгэж авдаг, тэрийг ялгадаг карталдаг энэ эдгээр ажлууд нь өөрөө Их Хурлын тухай хуулиараа, Их Хурлын Тамгын газрын дэргэд байх ёстой алба юм байнаа гэдэг хүсэлтийг бид нар Их Хурлын дарга, Тамгын газарт хүргүүлсэн. Тэгээд 7 хоногийн өмнөөс бол тэр алба нь буцаад сэргээгдэж байгаа.

Тэгээд өнөөдөр одоогийн байдлаар бол бид нар нэг зөвлөх, нэг нарийн бичгийн дарга, нэг шинжээч гэсэн 3 хүний бүрэлдэхүүнтэй ингээд ажиллаж байна. Хүн хүчний хувьд бол ийм цөөхөн байгаа.

Одоогоор ингээд хийгдсэн ажлууд юу байнаа гэж байна. Хийгдсэн ажлууд дээр Их Хуралд ирүүлж байгаа өргөдлийг хүлээж авч бүртгэх, ангилах, картлах, шийдвэрлэлтийн байдалд хяналт тавих энэ нөгөө захиргааны ажлыг бол одоо болтол бас хийж л явна. Тэгэхээр энэ бол одоо Их Хурлын Тамгын газартай энэ бүтэц нь хэвээр үлдээд, Байнгын хороо гээд байх юм бол энэ дотроо хуваагдаад ажил үүргийн хувьд бол зохицуулагдаж болно гэж бодож байна.

Нийт бол 750 өргөдөл ирсэн байгаа. Энэ өргөдөл бол Их Хурлын даргад нийт 50 өргөдөл, Их Хурлын гишүүдэд гэхэд 574 байна. Өргөдлийн байнгын хороонд гэсэн хаягтай бол 112, бусад Байнгын хороонд гээд ингээд дэд, түр хороонд бол өргөдөл ирээгүй байна. Ингээд энэ ирсэн нийт өргөдлийн маань тоо бол 4 жилийн хугацаанд 13 мянга 510 өргөдөл ирүүлсэн. Жилд дунджаар бол 3400 орчим, сард 283 өргөдөл ирж байна гэж байна. Тэгэхээр энэ нийт ирж байгаа өргөдлийг ингээд хувиар харах юм бол 90 хувь нь хувийн хүсэлт, гэр, орон сууц хүсэх, сургалтын төлбөр, эмчилгээний зардал, тэтгэмж олгуулах, эд материал, мөнгөн тусламж, ажилд оруулж өгөөч гэсэн, зээлд хамруулж өгөөч гэсэн, гадаад орны виз гаргуулъя гэсэн ийм хувийн хүсэлтүүд байна.

Тэгээд өмнө нь явж ирсэн жишиг бол ингээд гишүүний мөнгө гэдгээс энэ орон сууц олгох гэсэн, олгодог, гэр олгодог байсан юм байна. Тэгэхээр тэрэнтэй ч холбоотой бас энэ хувийн хүсэлтүүд их ирдэг юм байна. Тэгэхээр одоо бол энэ шинэ парламент бол гишүүний тойрогт зарцуулах гэж мөнгө байхгүй. Тэгэхээр энэ асуудлыг бол хэрхэн яаж шийдвэрлэх гэдэг дээр бид нар бас эхний хэлэлцүүлгүүдийг хийх нь зүйтэй гэж бодож байгаа юм.

Их Хурлаас бусад байгууллагын үйл ажиллагаатай холбоотой ирж байгаа иргэдийн өргөдөл, гомдол, санал бол 5 хувийг эзэлж байна нийт. Улсын Их Хурлын бүрэн эрхийн хүрээнд асуудлыг өгч байгаа өргөдөл, гомдол, санал, хүсэлт бол нийт ирж байгаа өргөдлийн 5 хувь л байна.

Ерөнхийдөө энэ шийдвэрлэж байгаагийн нэг загвар болгоод энэ бас албан бичгийг гаргалаа. Өнөөдрийн байдлаар өргөдлийг хүлээж авах, ангилах, шийдвэрлэх, хариу өгөх үйл ажиллагааны нөхцөл байдлыг судлаад, ямар хүндрэл бэрхшээл байнаа, түүнийг шийдвэрлэх арга замын талаар бол Их Хурлын Тамгын газрын дарга, Их Хурлын даргад бас ингээд хүсэлт, санал дүгнэлтүүдийг гаргаж өгсөн байгаа.

Байнгын хорооны гадаад харилцааг бүрдүүлэх чиглэлээр бол нэлээн их ажил хийсэн. Энэ дээр тухайлбал Америкийн Бүгд Найрамдахчуудын хүрээлэнгийн IRI-гийн суурин төлөөлөгчтэй холбогдоод энэ цаашид Байнгын хороог бэхжүүлэх чиглэлээр хамтарч ажиллая гэж байгаа. Энэ онд бол ер нь Өргөдлийн байнгын хорооны ажилтнууд гишүүдийн туслахууд гээд энэ staff-т зориулсан сургалтыг 12 сард хийхээр тохирсон. Энэ сургалтын хөтөлбөр юмнууд бол гарсан байгаа.

Америкийн элчин сайдтай уулзсан. Канадын элчин сайд бол тухайлан яг энэ Өргөдлийн байнгын хороотой хамтарч ажиллах талаар ийм урт хугацааны хөтөлбөрийг хэрэгжүүлье. Энэ талаар бол өөрийнхөө хамтын ажиллагаа, парламентынхаа хамтын гадаад хамтын ажиллагаанд бол санал тавинаа гэж ингээд энэ ажил яригдаад явж байгаа.

Конрад Аденауэрийн сангийн суурин төлөөлөгчтэй холбогдоод Өргөдлийн байнгын хороог энэ сарын сүүлээр 2 хоногийн ажлын айлчлалтай бол Батчимэг гишүүн бид хоёр ингээд оролцъё гэж байгаа. Тэгэхдээ энэ удаагийнх бол бид нар өөрсдөө гишүүнийхээ зардлаас зардлаа гаргаж явахаар байгаа. Ирэх 2 сард бол манайхаас 5 хүнийг бол Өргөдлийн байнгын хороо, Улс төрийн сангийн үйл ажиллагаатай танилцах аяллыг зохион байгуулъя. Тэгээд тэр зардал мөнгийг нь бол Конрад Аденауэрийн сангаас гаргая. Тэгээд цаашид бас манайх энэ staff-ын ажилтнууд энэ туслахуудыг бас энэ сургалтандаа хамруулах талаар бас Конрад Аденауэрийн сантай Германы Бундестагт дадлага хийх талаар ингээд ярьж байгаа.

НҮБ-ын төлөөлөгчтэй бол гурван ч удаа уулзсан. Авлигалын экспертийн энэ сайн засаглалынх нь гээд өөрийнх нь суурин төлөөлөгчтэй, тэгээд урт хугацааны буюу Монгол Улсын Их Хуралтай хамтран ажиллах ажлын төсөл, хөтөлбөрт саналд бол тухайлан нэг асуудал нь Өргөдлийн байнгын хороог бэхжүүлэх гэдэг сэдвээр ингээд орж ирж байгаа. Тэгээд энэ дээр бол нэлээн бас ажлууд хийгдэхээр байгаа. Тэгэхээр эхний байдлаар бол Улсын Их Хурлын даргад өгсөн санал дотор бол энэ тусгагдсан.

Австралийн бүс нутгийн захиралтай уулзсан. Тэгээд Австралид богино хугацааны тэтгэлэгт бас ажилтнуудаа оролцуулах талаар ингээд эхний саналуудыг өгөөд явж байгаа. Швейцарийн хөгжлийн агентлаг, Солонгосын Койка гээд ингээд байгууллагуудтай уулзаад явж байгаа.

Энэний үр дүнд бол энэ уулзсан бүх байгууллагууд их нааштай, тэгээд энэ шинээр байгуулагдсан Өргөдлийн байнгын хорооны чадавхийг дээшлүүлэх энэ чиглэлээр олон нийттэй хандсан үйл ажиллагааг дэмжих гэсэн энэ ажлууд бол явагдаж байна. Тэгээд сургалт хөтөлбөрүүд бол хийгдэхээр ингээд яригдаж байгаа байна.

Эрх зүйн орчинг хэрхэн бүрдүүлэх вэ гэдэг энэ ажлын талаарх танилцуулгыг манай зөвлөх ярих учраас би энэ удаа бол орхиё. Энэ дээр дүгнэлт бол товч танилцуулгын дараа та бүхэнд ингээд дүгнэлтийг танилцуулъя.

Тэгэхээр Их Хурлын Тамгын газар хэлтэс, албадтай, бусад Байнгын хороодтой хэрхэн яаж уялдаатай ажиллах вэ, энэ зөв тогтолцоог бүрэлдүүлэх хэрэгтэй байна. Одоогийн байдлаар бол захиргааны албыгаа бол Байнгын хороонд шилжүүлчихсэн. Энэнээс болоод бас нэг уялдаа муу байдал харагдсан. Тэгэхээр энэнээс хойш цаашид бусад Байнгын хороотойгоо хэрхэн яаж ажиллах вэ. Ирж байгаа бүх өргөдлийг одоо хаана, яаж зохицуулж ажиллах вэ гэдэг энэ дээр бол хоорондын уялдаа холбооны талаарх саналыг нэлээн нарийвчлах шаардлагатай байгаа.

Ер нь бол цаашдаа бол энэ Байнгын хороодын үйл ажиллагаанд суурилсан, Байнгын хороодоо бэхжүүлсэн шинэчлэлт хийх шаардлагатай байгаа. Одоогийн байдлаар бол ерөнхийдөө Тамгын газарт суурилсан, бүх асуудал бол Тамгын газрын даргаар шийдэгддэг. Тамгын газрын тийм захиргааны маягийн үйл ажиллагаа энэ Их Хурал явж ирсэн байгаа. Тэгэхээр одоо бол Байнгын хороо гэдэг маань өөрөө нээлттэй, иргэдийнхээ дуу хоолойг сонсдог. Танхим зааланд ч гэсэн тэр шаардлагыг хангасан байхуйцаар ингэж Улсын Их Хурлын үйл ажиллагааг шинэчлэх шаардлагатай байнаа гэж үзэж байгаа.

Тэгээд энэ дээр бол тодорхой саналууд хэлэх юм бол ажлын байрны, ажлын албаны орон тоог шийдвэрлэж өгөх, ажилтнуудыг бол нэмж авах шаардлагатай байгаа өнөөдрийн байдлаар гуравхан ажилтантай байгаа нь бол хангалтгүй байна. Байнгын хорооны ажлын алба бол өрөө бас нэмж авах хэрэгтэй байгаа. Байнгын хорооны олон нийтийн хэлэлцүүлэг явуулах заал өрөөг, түүнийг тоног төхөөрөмжөөр бэлтгэж өгөх шаардлагатай байгаа. Тоног төхөөрөмж бол 71 сая төгрөгөөр ингээд авсан, бэлэн байгаа гэж Шаравдорж дарга хэлж байсан. Харин өрөөний асуудал бол одоо болтол шийдэж өгөөгүй байнаа.

Их Хурлын Тамгын газрын өргөдөл хүлээн авах, ангилах үйл ажиллагаа явуулдаг хэлтсийг нь буцааж байгуулаад, түүнд энэ ажилтнууд нь байдаг. Тэрэнд бол тавигдах шаардлага дээр нь бас хуульчийн гэсэн ажил мэргэжлийн, ажлын байрны тодорхойлолтыг оруулах шаардлагатай байна.

Өргөдөл хүлээн авдаг шинэ программ, шинэ вебсайт хийхэд компьютерийн мэргэжилтэн, санхүүжилтийн асуудлыг бас шийдвэрлэх хэрэгтэй байна. Шинэ программ вебсайтын сургалт, сурталчилгаанд туслах ажилтан, санхүүжилтийг шийдвэрлэх хэрэгтэй. Бид нар өөрсдийн бас нөөц бололцоогоороо 2 төрлийн сургалтыг энэ freeze болон mind make гэдэг энэ 2 сургалтыг худалдаж авч байгаа. Энэний сургалтыг бол хийлгэнэ. Тэгэхээр манай Байнгын хорооны гишүүд өөрсдийнхөө туслахыг болон зөвлөхүүд энд оролцож суух хүмүүсийгээ бас хэлээрэй. Тэгээд энэ сургалтыг хийж, гишүүдийнхээ дунд ажилтнуудынхаа дунд энэ сургалтыг хийх гэж байгаа.

Мэдээллийн хэрэгслээр сурталчилгаа хийхэд шаардагдах санхүүжилт бол бас олох хэрэгтэй байгаа. Зүгээр гадаадын эх сурвалжуудыг хайж байгаа. Гэхдээ дотоодын энэ Өргөдлийн байнгын хороонд бүр тухайлан энэ чиглэлээр бол санхүүжилт нэмж шаардлагатай байгаа юмаа. Яагаад гэвэл илүү гадагшаагаа харьцсан үйл ажиллагаа нь байдаг учраас.

Гадаад харилцаан дээр бас нэмж энэ хэлтсүүдийн үйл ажиллагааг дэмжлэг авах шаардлагатай байгаа. Энэ дээр бол жишээ нь Байнгын хорооны үйл ажиллагааг танхимыг бол бас арай өөр маягаар одоогийн байгаа Байнгын хорооноос өөр маягтай бас зохицуулах нь зүйтэй байгаа юмаа. Энд жишээ нь гэхэд Америкийн Байнгын хорооны нээлттэй хэлэлцүүлэг хийдэг танхим байна.

Дээр нь цаана нь бол энэ Байнгын хорооны гишүүд суучихсан, хоёр талдаа олонхи цөөнх нь ингээд суучихсан. Нэр нь ингээд байж байдаг. Наад талд нь байгаа ширээний цаана сууж байгаа нь бол гэрчүүд буюу одоо тэр мэргэжилтнүүд, төрийн албан тушаалтнууд, нөгөө талд нь өргөдөл гаргагч одоо иргэд гээд ингээд эн чацуу одоо нэг зиндаанд ингээд сууж байна.

Наад талд нь бусад сууж байгаа хүмүүс нь бол иргэд сууж байна. Иргэд бол энэ өрөөний байрны багтаамжид тааруулан одоо урьдчилаад санал өгснөөр нь ингээд оруулдаг юм байна лээ. Хоёр хажууд нь бол энэ Байнгын хорооны хуралдаан бол шууд парламентын сувгаар шууд нэвтрүүлэг нь ингээд гарч байдаг. Энэ тухай мэдээлэл нь бол олон нийт, сонгогчдод ингээд хүрч байдаг ийм зохион байгуулалтаар явдаг юм байна.

Тэгэхээр бид нар бол өөрсдийн дотооддоо юу гэж төлөвлөж байнаа гэхээр Үндсэн хуулийн цэц ажиллаж байсан энэ 4 давхрын заал одоо энэ мэдээлэл судалгааны. Судалгааны төв байгаа энэ байрыг бол ингэж тохижуулаад, нээлттэй хэлэлцүүлгийн танхим болгоё энэ Өргөдлийн байнгын хорооны гэсэн ийм хүсэлттэй байгаа. Зүгээр өрөөний асуудал бол одоо болтол шийдэгдээгүй. Тэгээд энэ Судалгааны байгууллагыг хааш нь бас оруулах вэ гэдэг асуудал сайн шийдэгдээгүй байгаа. Энэ бас ингээд хүмүүс суугаагүй байгаа байдалд бас байрлуулчихсан. Байнгын хорооны нэг өрөөний тасалгааны байрлал байна. Тэгэхээр энэ дээр иргэд орж ирээд сууж болдог. Иргэд төрийн албан тушаалтан бол ийм байдалд зэрэгцэж суугаад энэ асуултанд хариулдаг энэ хэлбэр бол өөрөө энэ олон нийтийг сонсдог, олон нийтийн өргөдөл гомдлыг шийдвэрлэх, энэ Байнгын хорооны үйл ажиллагаанд тун чухал байгаад байгаа юм.

Тэгэхээр бид нар анхнаасаа энэ Байнгын хороо үйл ажиллагаагаа явуулахад энд тохирсон байр байх нь зүйтэй байгаа. Энэ дээр бас Тэмүүжин гишүүн бидэнд анхны зөвлөгөө, саналыг ингээд хэлж байсан. Тэгээд энэний дагуу бол бас байрны бол тоног төхөөрөмжүүд бэлэн болчихоод байдаг. Байрны өрөө нь бол шийдэгдээгүй байнаа.

Ингээд товч танилцуулгыг хийлээ. Тэгээд Сарангэрэл зөвлөх энэ дүрэм, журмын талаарх танилцуулгыг хийнэ үү гэж урья.

**А.Сарангэрэл:** -Сайн байцгаана уу. Намайг Сарангэрэл гэдэг. Би энэ Их Хурлын Өргөдлийн байнгын хорооны зөвлөхөөр 2012 оны 9 сарын 7-ноос эхлэн томилогдоод одоо 2 сар гаруй хугацаанд ажиллаж байна. Ингээд өнөөдөр та бүхэнд Өргөдлийн байнгын хорооны шинэ дүрмийн төслийн танилцуулгыг ярина.

Шинэ дүрмийг хийхэд бол бид нар үндсэндээ 3 төрлийн судалгаа хийсэн байгаа. Эхнийх нь өргөдлийг Улсын Их Хурал одоо судалж байгаа үйл ажиллагаа одоогийн процессыг бүхэлд нь судалсан. Үүний дараагаар бусад орны туршлагыг судалсан. Гуравт нь одоо үйлчилж байгаа 400 гаруй хууль тогтоомждоо дүн шинжилгээ анализ хийгээд энэ цаашдын Байнгын хороонд хэрэглэх хуулийн энэ зохицуулалтуудыг гаргаж ирэх ийм 3 төрлийн судалгаа хийсэн байгаа.

Эхний судалгаа буюу одоогийн процесс, дүрэм журмыгаа судлах одооны үйл ажиллагаагаа судлах энэ судалгааны үр дүнд бид нар нэг ийм 2 бүдүүвчийг үндсэндээ гаргасан. Яаж ажиллах юм бэ, иргэдийн өргөдөл Улсын Их Хуралд ирээд хүлээж авахаас эхлээд ангилах ингээд цаашаа яваад хариу шийдвэрлэх, хариу өгөх хүртэл ямар процессоор явах юм бэ гэдэг тийм процессын маягийн 2 бүдүүвчийг гаргаж, энэ санал дүгнэлт гаргасан.

Хоёр дахь судалгаа буюу хууль тогтоомжийн судалгааны хүрээнд 400 гаруй хуулиас гээд би түрүүн ярьчихсан. Энэнийхээ хүрээнд бид нарын анхаарал хандуулж байнгын ажилдаа хэрэглэх хэдэн хуулийн жагсаалтуудыг гаргаж ирсэн байгаа.

Гурав дахь судалгаа нь гадаад улсын туршлагыг судлах, энэ судалгааны ажлын хүрээнд бид нар 88 улсын парламентын үйл ажиллагааг өргөдөл гомдлыг яаж шийдвэрлэдэг юм бэ гэсэн чиглэлээр судалгаа явуулсан байгаа. Энэ 88 улсад бол үндсэндээ бүгдэнд нь өргөдөл гомдлыг шийдвэрлэдэг ямар нэгэн нэгж, заримд нь хороо ингээд байдаг юм байна.

Үүнээсээ яг төвлөрч 5 улсыг сонгож авсан байгаа. Энэ яагаад сонгож авсан шалтгаан нь өөрөө энэ 5 улс маань Өргөдлийн байнгын хороотой, тэгээд Байнгын хорооныхоо үйл ажиллагаа нэлээн тогтворжчихсон, дээрээс нь дэлхийн хэмжээнд шилдэг туршлага байдлаар яригдаж явдаг ийм 5 орныг сонгож авсан байгаа. Тэгэхээр ХБНГУ, Австрали, Англи, Шотланд, Энэтхэг улс гэсэн ийм 5 орныг судлаад үүний үр дүнд бид нар дүгнэлт юу гэж гарсан бэ гэхээр ерөнхийдөө Өргөдлийн байнгын хороо гэдэг байгууллага маань парламентын бүрэн эрхийн хүрээнд ирүүлсэн иргэдийн өргөдлийг л хүлээн авч, судалдаг, хянан хэлэлцдэг тийм байгууллага юм байнаа гэсэн тийм дүгнэлт гарсан юм байгаа юмаа.

Шинэ дүрмийн бүтцээ ерөнхийд нь танилцуулчихъя. Шинэ дүрмийг үндсэндээ боловсруулахдаа бид нар Их Хурлын тухай хуульд 2012 оны 8 сарын 1-нд орсон өөрчлөлтийн дагуу энэ дүрмээ боловсруулсан байгаа. Өөрөөр хэлбэл Улсын Их Хуралд ирж байгаа Их Хурлын дарга, гишүүд, Байнгын хороо, түр хороо бүгдэнд нь ирж байгаа өргөдлийг судалж шийдвэрлэнэ гэсэн тийм агуулгаар Их Хурлын тухай хуульд нэмэлт, өөрчлөлт оруулсан.

Энэ яг агуулгын хүрээнд бид нар хуульдаа нийцүүлээд дүрмийн төслийг боловсруулсан байгаа. Тэгээд үндсэндээ 9 асуудлыг оруулсан. Хамгийн чухал эндээс төвлөрөөд ярих асуудал юу вэ гэхээр Өргөдлийн байнгын хороо өргөдлийг яаж судалж шийдвэрлэх вэ гэсэн тийм үйл ажиллагаа буюу процесс байгаа юм.

Судлах ажил хаанаас эхлэх вэ гэхээр Их Хурлын Тамгын газрын өргөдөл хүлээн авах буюу хэлтэс гэж байгаа. Тэр хэлтэс маань иргэдээс ирүүлсэн өргөдлийг хүлээж аваад, ангилаад, карт нээгээд, тэгээд манай Өргөдлийн байнгын хороо руу дараа нь шилжүүлэх юм. Өргөдлийн байнгын хороо шилжиж ирсэн өөрөөр хэлбэл Өргөдлийн байнгын хорооны ажлын алба шилжүүлж ирсэн бүх өргөдлийг Их Хуралд хаягласан бүх л өргөдлийг аваад 2 үндсэн ангилалтаар ангилна.

Эхнийх нь Улсын Их Хурлын бүрэн эрхийн хүрээнд хамааралтай, хамаарч байгаа асуудал. Нөгөөдөх нь Улсын Их Хурлын бүрэн эрхэд хамаарахгүй гэж 2 ангилаад Улсын Их Хурлын бүрэн эрхэд хамааралтай асуудлаар нь ямар судалгаа хийх вэ гэхээр Их Хурлын ямар бүрэн эрхэд хамаарч байгаа вэ гэдгээ эхлээд тодорхойлоод, түүнийхээ дараа холбогдох мэдээллүүдээ судлаад, тэгээд шаардлагатай хүмүүстэй уулзаад, дээрээс нь энэ судалгааны чиглэлээ тогтоохын тулд Их Хурлын дарга болон Өргөдлийн байнгын хорооны гишүүдээс чиглэл авна. Тэрнийхээ дараа энэ судалгаагаа явуулна.

Тэгээд олон нийтийн сонсгол хэлэлцүүлэг зохион байгуулах шаардлагатай байна уу, үгүй юу гэдгийг судалж тогтооно. Иймэрхүү ажлуудыг хийгээд, шийдвэрийн хариу, ямар шийдвэр энэ өргөдлийн дагуу гарах ёстой юм бэ гэдэг талаар шийдвэрийн төслүүдийг бэлэн болгоод, тэгээд Их Хурлын гишүүддээ Өргөдлийн байнгын хорооны гишүүддээ танилцуулаад, нэг гишүүний юм уу, даргаас хуваарилж өгсөн нэг гишүүнийг илтгэгч гишүүн болгоод, тэгээд нөгөө гишүүн маань тухайн өргөдлийн асуудлаар хариуцаад, ажлын хэсгээ толгойлоод, тэгээд Өргөдлийн байнгын хорооны хуралдаанд тухайн асуудлыг авч ирж танилцуулах ийм хэмжээнд ярьж явах юм.

Харин Их Хурлын бүрэн эрхийн хамаарахгүй өргөдөл гэж байгаа. Энэ нь бол өнөөдрийн түрүүн Бурмаа даргын дурдсан илтгэлд гарснаар үндсэндээ Их Хуралд ирж байгаа өргөдлийн 90 хувь нь энэ Их Хурлын бүрэн эрхийн хүрээнд хамаарахгүй, түүн дотроо хувийн хүсэлтүүд, тэгээд хуулиар бусад байгууллага, албан тушаалтанд Их Хурлаас бусад байгууллага, албан тушаалтанд олгогдсон бүрэн эрхийн хүрээнд хамаарах тийм өргөдлүүд ирээд байгаа. Энэ нь магадгүй манай иргэдийн эрх зүйн боловсрол, хэнд хандах, хаана хандахаа мэдэхгүйтэй бас холбоотой байж магадгүй гэсэн бид нар урьдчилсан тийм таамаглал гаргаад байгаа. Энэнийхээ чиглэлээр цаашдаа эхний хэлэлцүүлэг нарийн судалгаа хийх шаардлагатай байгаа. Тэрнийхээ үндсэн дээр яагаад иргэд ингээд 90 хувийг наашаа хандаад бусад байгууллага руугаа явуулахгүй байна вэ. Энэний дагуу бид нар ямар шийдэл, бодлого гаргаж болох вэ. Үүнийгээ дагаад иргэддээ сургалт сурталчилгаа одоо хууль зүйн боловсролыг нь дээшлүүлэх чиглэлээр ч юм уу ийм сурталчилгаа явуулах шаардлагатай байгаа гэсэн тийм бид нар урьдчилсан тийм урьдчилсан таамаглал гаргаад байгаа. Тэрнээс бол дүгнэлт маягийн юм биш.

Тэгээд дээрээс нь энэ асуудлуудыг энэ Их Хурлын бүрэн эрхэд хамаарахгүй Засгийн газрын бүрэн эрхтэй холбоотой ч юм уу эсвэл шүүхийн бүрэн эрхтэй холбоотой ч юм уу ийм асуудлуудыг бид нар дотор нь бас ангилаад явж байгаа. Байгууллагуудад нь шилжүүлэх шаардлагатайгий нь бид нар шилжүүлээд, нөгөө иргэндээ туслаад явна. Шууд шилжүүлээд явчихна.

Шилжүүлэх шаардлагагүй шууд шүүхийн үйл ажиллагаатай холбоотой, эсвэл дээд шатны байгууллагын үйл ажиллагаанд нь гомдол гаргаж байгаа шинжтэй ийм асуудлуудыг бид нар иргэнд зөвлөмж байдлаар бэлтгээд, хуулийн туслалцаа үзүүлэх маягийн тийм хариу бичиг иргэнд явуулж байх юм. Уучлаарай иргэн, энэ хүрээний асуудал, гэхдээ танд зөвлөхөд та эхлээд энэ замаар нь энэ хүнтэй харьцах юм бол хуульд та маш хурдан энэ хүсч байгаа юмаа биелүүлэх боломжтой юм байнаа гэсэн тийм хариултыг зөвлөмж байдлаар бичээд явуулж байх тийм боломж байгаа гэж бид нар харж байгаа.

Энэ шинэ дүрмийн бүтцээр одоо энэ үйл ажиллагааны дагуу бид нар явахад зайлшгүй Их Хурлын гишүүд та бүхнээс шийдүүлэх нэг, та бүхний оролцоотойгоор энэ шийдлийн хувилбарыг гаргах нэг асуудал байгаа юмаа. Юу вэ гэхээр одоогийн 8 сарын 1-нд гаргасан хуулийнхаа хүрээнд энэ асуудлаа манай Байнгын хороо хийдгээрээ хийгээд явах уу, эсвэл хуулиндаа өөрчлөлт оруулаад, арай өөр байдлаар хийх үү гэсэн нэг ийм 2 хувилбарыг бид нар судлаад явж байгаа. Тэгэхийн өмнө та бүхэнд нэг ийм судалгааг анхаарлаа хандуулаач ээ гэж хүсч байна. Юу вэ гэхээр 2008-2012 онд бид нар өргөдөл шийдэж байсан үйл явцыг бид нар судалсан юм л даа.

Тэгэхэд үндсэндээ сард 280 өргөдөл ирдэг байсан юм байна Их Хуралд сард. Тэгэхээр өдөрт 12 өргөдөл Их Хурал дээр ирж байсан. Энийг хэдэн хүн хийдэг байсан бэ, хэн хийдэг байсан бэ гэхээр 76 гишүүн, түүний ард магадгүй 76 гишүүний туслах, зөвлөх гээд, тэгээд дээрээс нь бусад Байнгын хорооны ажлын алба ингээд нийлүүлээд ойролцоогоор бол 100 хүн энэ 280 өргөдөл дээр сард ажилладаг байсан юм байнаа.

Тэгээд хариугий нь бэлтгэж явуулдаг байсан юм байнаа. Хэн гарын үсэг зурж, яаж явуулдаг байсан бэ гэхээр гарын үсгийг нь нөгөө 76 гишүүн маань нөгөө хариуныхаа гарын үсгийг бичээд явуулдаг байсан юмаа. Энэний ард хариуцлагыг нь тэр хүмүүс өөрсдөө бичиж байгаа юуныхаа гарын үсгээрээ дамжуулаад ингээд хүлээгээд явдаг байсан юм байнаа гэсэн тийм дүр зураг харагдаж байгаа.

Одоогийн байдлаар одоогийн шинэ нөгөө хуулийн дагуу одоогийн байдлаар Өргөдлийн байнгын хороо юу хийх гээд байнаа гээд үзэхээр өнөөдөр бол сард бид нар 2 сарын хугацаанд харахад 750 буюу ойролцоогоор үндсэндээ гарт нь гэдэгтэй нь нийлүүлээд тооцохоор сард 400 өргөдөл хүлээж авч байгаа. Өргөдлийн байнгын хорооны үйл ажиллагаа эхэлснээс хойш энэ тоо даруй өмнөхөөсөө 120 болоод өсчихсөн байгаа. Тэгээд бид нарын ач холбогдлыг мэдээд ирэхээр энэ тоо бид нарын тооцоолж байгаагаар бүр 500-600 хүрнэ гэсэн тийм тооцоо байгаа.

Тэгэхээр одоо Өргөдлийн байнгын хороо 400 өргөдлийг бид нарын ажлын алба 3 хүн л хийж байна. 3 хүн. Энэ бол физический ямар ч тийм боломж байхгүй байгаа юм. Өөрөөр хэлбэл өдөрт 18 өргөдлийг дүн шинжилгээ хийгээд, түүнийхээ гаргалгааг гаргаад, хууль зүйн дүгнэлтийг гаргаад энэ бол тэгээд дээрээс нь гарын үсэг зурах хүн маань ганцхан байгаа Өргөдлийн байнгын хорооны дарга. 400 өргөдөл дээр гарын үсэг зураад сард тэгээд өдөр болгон 18 өргөдөл зураад явна гэдэг бол энэ ерөөсөө боломжгүй асуудал болчихож байгаа юм л даа.

Тэгээд хэрвээ бид нар энэ хуулийнхаа дагуу ажиллах юм бол бид нар ойролцоогоор тооцоогоор маш их ачаалалтай ажиллахад л ажлын алба бол 15-20 хүн ажиллаж байж энийг барнаа гэсэн тийм тооцоолол гаргачихаад байгаа.

Дээрээс нь 14 гишүүн маань Өргөдлийн байнгын хорооны гишүүн маань гарын үсэг зурах ажилд бүгдээрээ идэвхтэй оролцож байж одоо Бурмаа даргын ганцаараа гарын үсэг зурж байгаа тийм юуг арай цөөлж өгөх боломж байгаа юм. Тэгээд бид нар нэг ийм 2 хувилбар гаргачихаад байгаа. Тэгээд эндээс та бүхэн шийдэл гаргах 2 хувилбар гаргачихаад байгаа.

Хувилбар нэг нь юу вэ гэхээр магадгүй энэ Их Хурлын хуульд нэмэлт, өөрчлөлт оруулаад, сая хуваасан өргөдөл байгаа шүү дээ. Их Хурлын бүрэн эрхийн хүрээнд хамаарах, Их Хурлын бүрэн эрхийн хүрээнд хамаарахгүй гэж хоёр цэвэр ангилж өгөөд, Их Хурлын бүрэн эрхэд хамаарах өргөдлөө Өргөдлийн байнгын хороо дангаараа хийгээд явъя, тэгээд яг энэ процессоороо Бурмаа дарга гарын үсгээ зураад явдагаараа яваад, ажлын алба нь бол 8-12 хүнтэй ажиллахад бол яг боломжтой болчихоод байгаа юм.

Харин Их Хурлын бүрэн эрхийн хүрээнд хамаарахгүй нөгөө шилжүүлж байгаа яаж байгаа өргөдлүүдийг магадгүй Их Хурлын Тамгын газрын бүтцэд нэг нэгж байгуулаад, энэ нэгж нь явуулдаг байвал яасан юм бэ гэсэн ийм хувилбараар эхний хувилбар нь.

Хоёр дахь хувилбар нь юу вэ байж болох вэ гэхээр одооны хуулинд өөрчлөлт оруулахгүйгээр ажлынхаа албаны орон тоог 15-20 хүнтэй болгоод, тэгээд гарын үсэг зурах тэр үүргээ гишүүд Өргөдлийн байнгын хорооны 14 гишүүн маань тойргийн зарчмаар хуваарилж аваад ингээд хувааж авдаг. Тэгэх юм бол тохиолдолд нөгөө завгүй байдаг гишүүдэд маань одоо ачаалал нэлээн ирнэ. Энэ дээр яаж ажлын хуваарилалт хийх вэ гэдэг тийм нэлээн тийм асуулт гарчихаад байгаа юм л даа.

Энэ бүхэн дээр та бүхэн шийдэл гаргахад туслалцаа үзүүлээч ээ гэж хүсч байна. Анхаарал тавьсанд баярлалаа.

**Р.Бурмаа:** -Эхний 2 танилцуулгатай холбоотой асуулт хариулт эхлээд байна уу. Дараа нь санал руугаа оръё. Шууд саналаа хэлээд явчих уу. За тэгье.

**Х.Тэмүүжин:** -Сүүлийн өргөдөл ангилж байгаа 2 хэсэг байна шүү дээ Улсын Их Хурлын бүрэн эрхэд хамаарах, хамаарахгүй гээд. Тэгээд Улсын Их Хурлын бүрэн эрхэд хамаарахгүй өргөдлүүд дээр хүртэл анализ хийх ёстой Өргөдлийн байнгын хороо. Ямар өргөдөл Засгийн газрын эсвэл орон нутгийн, эсвэл шүүх, хуулийн байгууллагын ямар хэсэг дээр ямар үйл ажиллагаатай холбоотой өргөдөл иргэдээс илүү их ирээд байнаа гэдэг чинь өөрөө тэнд ямар нэгэн асуудал болохгүй байнаа гэдэг дохио байхгүй юу.

Тэгэхээр болохгүй байгаа зүйлийг 2 арга замаар шийднэ. Нэгдүгээрт нь бол хууль эрх зүйн орчин нь Улсын Их Хурлаас гарч байгаа шийдвэрийн агуулгаар бол шийдэж болно. Хоёрдугаарт нь, хууль эрх зүйн орчин байгаа боловч яг тэнд явуулж байгаа боловсон хүчин, үйл ажиллагаа, арга барил нь ерөөсөө болохгүй байнаа гээд тэгэх юм бол парламентын хяналтын чиг үүргээрээ энийг засах ёстой шүү дээ.

Тийм учраас яг 2 механизм ч өөрөө зөв ажиллахын тулд ирж байгаа өргөдлүүд дээр тухайлаад тэр хүнд нь хариу өгөхөөсөө гадна ер нь бол зүгээр миний анзаарснаар бол Германы өргөдлийн байнгын хороо эд нар өргөдлийг хүлээж авлаа гэдэг хариугаа л өгдөг болохоос биш яг ингээд гарын үсэгтэй тэгж шийдлээ гэдэг хариуг тэр болгон өгдөггүй. Өргөдлийг хүлээж авлаа, энэ өргөдөлтэй холбоотой асуудлаар судалгаа хийж байна гээд ирж байгаа өргөдлүүд дээрээ үнэлэлт дүгнэлт өгөөд, парламентынхаа хувьд шийдэх асуудлынхаа хүрээнд нэг тийм шийдвэрүүдийг гаргадаг, хэлбэржүүлдэг, сонсгол хийдэг л нэг тийм систем байгаад байдаг.

Тийм учраас би бол Тамгын газар дээр энэ өргөдөлтэй холбоотой зүгээр Улсын Их Хуралд захиргааных нь үйл ажиллагааны хувьд өргөдөл ирж байгаа бол өөр хэрэг. Жишээ нь Тамгын газар бидэнд үйлчлэхгүй байна. Ордон руу орж гарахад түвэгтэй байна гэж байгаа бол энэ бол захиргааных нь хувьд өгч байгаа шүү дээ. Яг парламентын хувьд ирж байгаа өргөдлийг нь аль болох бүгдийг нь Өргөдлийн байнгын хороо авах ёстой. Гэхдээ одоо staff үнэхээр Өргөдлийн байнгын хороон дээр ажиллах боловсон хүчин, орон тоо өөрөө ийм хомс байна гэж байгаа бол одоо дотоод нөөц өөр бусад юмаа ашиглая л даа.

Жишээ нь, листээр Улсын Их Хурлын гишүүн болсон гишүүдэд бие төлөөлөгч гээд тавьчихсан байна лээ шүү дээ. Тэд нарт бол бие төлөөлөгч бол хэрэггүй шүү дээ. Туслах бол хэрэгтэй байх. Тэр бие төлөөлөгчүүдийг бүгдийг нь хамаад орон тоо, цалингий нь Өргөдлийн байнгын хороон дээр төвлөрүүлж болно шүү дээ.

Тийм санаачлага гаргаад явах юм бол жишээ нь надад тийм бие төлөөлөгч ямар хэрэгтэй юм ер нь. Харин тэрний оронд энэ Өргөдлийн байнгын хороо чинь яг иргэдээс ирж байгаа нөгөө шууд ардчиллын гол элемент учраас иргэдээс ирж байгаа өргөдөл дээрээ анализ хийх чадвартай, нөгөөтэйгүүр тэр дагуу нь арга хэмжээ зохион байгуулах чадвартай тэр дэд бүтцээ сайжруулах чиглэлээр ажиллаж болно шүү дээ. Энэ санаачлагыг гаргаад авмаар санагдаад байгаа юм.

20 хүн, 20-25 хүн гэдэг чинь листээр Улсын Их Хуралд хэдэн хүн орчихсон байгаа билээ наана чинь одоо.

**Р.Бурмаа:** -28.

**Х.Тэмүүжин:** -28 шүү дээ. 28 хүн дээр 2 бие төлөөлөгч гэдэг чинь тэнд чинь 52 хүн явж байна шүү дээ. 52 хүний орон тоо, 52 хүний цалин явж байна шүү дээ. Тэрийг, 52-ын талыг л ав л даа. Тэгэхэд хангалттай байхгүй юу. Тийм санаачлага гаргаад, энийгээ ер нь чадавхижуулчих хэрэгтэй байх аа. Аль болох Өргөдлийн байнгын хороо өөрийнхөө нийт ачааллаа дийлэхгүй байна гэдгээрээ нөгөө чиг үүрэг бусдад шилжүүлэхээс илүүтэйгээр чиг үүргээ бүрэн аваад, энийгээ харин бүрэн хэрэгжүүлэхийн тулд эхний үед нөөц хэрэгтэй вэ гэдгээ тооцоо гаргаж байгаагаа жаахан татсан нь дээр байх аа.

**С.Одонтуяа:** -Юм асууя. Уучлаарай, сая нөгөө хоёр Байнгын хорооны хурал давхцаад бас чухал асуудал хэлэлцээд бас цагтаа орж ирж чадсангүй. Тэгэхээр энэ одоо ингээд гишүүд дээр маш олон өргөдөл ирдэг шүү дээ. Тэгэхээр энийг яах юм ер нь цөөлөөд бид нар энэ Байнгын хороон дээрээ жаахан нэгтгэж гаргах ёстой юм уу тиймээ. Эсвэл одоо гишүүд дээрээ ирж байгаа юу чинь бол бас хувь хүнээсээ илүү бас хуулийн юутай холбоотой маш их юмнууд ирнэ шүү дээ. Тэгэхээр тэрийг бид нар эхлээд өөрсдөө аваад өгөх юм уу, эсвэл иргэд шууд Байнгын хороо руу хандсан өргөдлийг нь хэлэлцэх ёстой юм уу.

**Р.Бурмаа:** -Одоо болтол болон нэлээн хуучин хэлбэрээр, ер нь явж ирсэн хуучин хэлбэрээрээ л одоо явж байгаа л даа. Тэгээд цаашид одоо энэ дүрэм журмаа хийгээд өөрчилье. Энд өрөө тасалгаагаа ч гэсэн яг зориулалтын маягаар тохижуулаад хийгээд байгаа юм.

Тэгэхээр хуулинд ингээд харахад бүх өргөдөл ирнэ гэж байгаа юм. Гишүүд, дэд хороод, Байнгын хороо, Их Хурлын даргад ур

бүгд ирсэн өргөдлийг л авна гээд байгаа байхгүй юу. Тэгэхээр сард 500 болох гээд байна. Тэгээд 3 хүнтэй ажлын алба ингээд дийлэхгүй болчихоод тэгээд Тэмүүжин гишүүн чухал санал гаргаж байна л даа. Листнээс орсон хүмүүсийн тэр бие төлөөлөгчийн гээд угаасаа батлагдчихсан байгаагаас ядаж нэгийг нь ингээд авбал бас хүний тоо нэмэх юмаа гээд. Тэгээд хүний тоо нэмэх нь араас нь нөгөө өрөө, байрны асуудал бас гарч ирнэ.

**Х.Тэмүүжин:** -Тэр өргөдөлтэй холбоотой.

**С.Одонтуяа:** -Санал хэлье. Бие төлөөлөгч дээр. Энэ нөгөө тойргоос сонгогдсон сонгогдоогүй хүмүүсийн бие төлөөлөгч хэд байх вэ гэдэг дээр ажлын хэсэг гараад бид нар санал боловсруулсан юм. Тэгээд энэ дээр ерөнхийдөө ямар дүгнэлтэнд хүрсэн бэ гэхээр тойргоос сонгогдсон гишүүд чинь одоо 2 бие төлөөлөгч байгаа. Тэгэхээр энийг нь 3 болгоод, тойроггүй листээр орсон хүмүүсийнх нь нэг болгоё. Бас тэр хүмүүст бол бас л одоо явж ажиллах шаардлагууд байгаа гээд ингээд бол эхний байдлаар тохирчихсон юм.

Тэгэхдээ энэ иргэд нөгөө Өргөдөл гомдлын байнгын хорооны ажил гэж тооцоолоогүй учраас ингээд 3, 1 гэдгээр тогтоочихсон байгаа байхгүй юу. Зүгээр одоо бэлдчихсэн байгаа юм саналаа. Тэгэхээр энэ Өргөдөл гомдлын байнгын хороо бол нэлээн хүч хаяхгүй бол ерөөсөө иргэд юу гэж үздэг вэ гэхээр миний өгсөн өргөдөлд хариу өгсөн үү, өгөөгүй юу гэдгээр маш том ажил дүгнэгдээд байгаа юм.

**Х.Тэмүүжин:** -Ер нь бид нар нөгөө өргөдлөө бас зөв ангилах ёстой юм шиг байна лээ. Эхнийхээ зарчмуудыг тохирох ёстой. Улсын Их Хуралд парламентын гишүүн гэдэг бол парламентын гишүүд хувьчлан ганцаараа шийдвэр гаргадаг ерөөсөө тийм субъект биш. Парламент бол олонхиороо шийдвэр гаргадаг. Үндсэн ажил бол хуралдааны хэлбэр байхгүй юу. Гэтэл хуучин энэ 20 жил явсан практик юу болсон гэхээр парламентын гишүүдийн яг захиргааны албан тушаалтан ганцаарчлан шийдвэр гаргадаг, гарын үсэг зурдаг тийм албан тушаалтан шиг ойлголт өгчихсөн. Тэр ойлголтоос нь болоод иргэд яг тухайлан парламентын гишүүдээс парламентын өөрийнх нь бүрэн эрхийн хүрээнд эсвэл эрх мэдэл хуваарилах зарчмаараа парламентын гишүүн шийдэхгүй өөр бусад байгууллагын эрх мэдлийн хүрээний юмнуудыг ингээд гуйдаг, хүсдэг болоод хувирчихсан.

Тэгээд нөгөө сонгогдоно гэдэг юм уу сонгуультайгаа холбоотой ч юм уу тэрийг нь биелүүлж өгвөл би сайн улс төрч болно гэдэг ийм буруу уур амьсгал яваад, парламентын гишүүд эрх мэдлээсээ хальсан үйл ажиллагаа явуулах гэж оролддог болчихсон байсан. Тэгээд энийг шийдэх нэг том гарц бол энэ Өргөдлийн байнгын хороо байгаад байгаа юм.

Парламентын гишүүд хувьд нь хандаж бичсэнээс бусад өргөдлийг бол бүхэлд нь энэ Өргөдлийн байнгын хороо руу шилжүүлэх ёстой. Жишээ нь хувьд нь хандсан гэдэг нь юуг хэлэх вэ гэхээр уучлаарай манай хүүгийн төрсөн өдөр болох гэж байгаа юм. Та ирээд үг хэлчихээч ээ энэ тэр гэдэг бол тэр бол парламентын асуудал биш шүү дээ. Тэр бол тэр хүний өөрийнх нь хувийн нэр хүнд, байр суурь, юутай холбоотой асуудал учраас номын нээлтэндээ урих ч гэдэг юм уу тиймэрхүү юмнууд нь бол гишүүд рүүгээ очоод, яах аргагүй төсөвтэй, төрийн тодорхой шийдвэр гаргалттай холбоотой ийм эрх мэдэлтэй холбоотой асуудал бол тухайн гишүүн бол ганцаараа одоо шийдвэр гаргах эрхгүй учраас Өргөдлийн байнгын хороо руу шилжүүлдэг тийм шинэ жишиг тогтох ёстой.

Нөгөөтэйгүүр энэ парламентын гишүүдийг нөгөө үндсэн хуульд заасан эрх мэдэл хуваарилалтыг эвдэхээс бас хамгаалж өгч байгаа. Одоо бол манай парламентын гишүүд бол хувьд нь өргөдөл гараад ирэхээр энийг ингээд хаячихаар өргөдөл гаргасан хүнээ гомдоочих гээд байдаг. Хаяхгүй энэнийх нь араас хөөцөлдөхөөр бусад байгууллагын бүрэн эрх рүү ингээд халдаад орчихдог. Тэгээд сүүлдээ Засгийн газраас юм уу яам, агентлаг юм уу эсвэл орон нутгийн байгууллагаас өргөдлөөр дамжуулж ингэж хувийн харьцаагаа тогтоогоод юм гуйгаад, энэ нь өөрөө хяналт хариуцлага гээд нөгөө хууль ёсны системийг эвдээд байгаа юм.

Тэгээд энэ байдлаас гарах нэг гарц бол яах аргагүй энэ Өргөдлийн байнгын хороо. Тэгээд Улсын Их Хурлын гишүүн ч гэсэн одоо бодох ёстой болчихож байгаа юм. Өөр дээр нь өргөдөл ирэхээр яг хувьчилсан өргөдөл үү, эсвэл энэ өөр өргөдөл үү гэдгийг нь хараад өргөдлүүдийг ингээд шилжүүлж өгдөг болоод, тэр шилжиж ирсэн өргөдөл дээр нь Өргөдлийн байнгын хороо ингээд яг дүн шинжилгээ хийгээд, ингээд багцлаад ямар асуудал нь херингээр орох ёстой юм, тэр нээлттэй сонсголоор орох ёстой, ямар асуудлууд нь тухайн хариуцаж байгаа яам, агентлаг руу нь Улсын Их Хурлын Өргөдлийн байнгын хорооны нэрээр, гишүүний нэрээр биш, Өргөдлийн байнгын хорооны нэрээр өгөх ёстой. Иймэрхүү байдлаар ингээд шинэ дэг журам ингээд аяндаа тогтох байх.

Хоёрт нь болохоор өргөдлөө дахиад нэг ангилах ёстой юм. Тэр өргөдөл нь юу вэ гэхээр хувь иргэний өргөдөл үү, бүлэг хэсгийн өргөдөл үү, массын өргөдөл үү гээд нөгөө өргөдлийнхөө бүтцүүдийг бас хуваарилж өгөх ёстой. Үнэхээр массын өргөдөл бол Өргөдлийн байнгын хороо бол заавал сонсгол хийж байх ёстой. Нээлттэй сонсгол хийж байх ёстой. Бүлгийн өргөдөл дээр бол энэ дээр сонсгол хийгээгүй юу гэдэг асуудлаа хэлэлцэж байж сэдвээ сонгож байх ёстой. Хувь иргэний өргөдөл байвал цугларсан өргөдлүүдийг багцалж байгаад магадгүй 2 мянган өргөдөл Улсын Их Хурлаас гэр хүссэн өргөдөл ирж болно шүү дээ. 2 мянган иргэнээс. Тэгвэл Улсын Их Хурал бол гэр иргэдэд өгөх үүрэггүй боловч энэ орон сууцны асуудал бол бодлого үгүйлэгдэж байнаа гэдэг бол яах аргагүй асуудал учраас энэ Засгийн газрын тэр асуудал хариуцсан хүмүүсийг нь дуудаж авчраад сонсгол хийж байх ёстой.

Иймэрхүү байдлаар энэ Өргөдлийн байнгын хорооны хийх ажлын гол нь бол өргөдөл дээр дүн шинжилгээ хийчихээд дүн шинжилгээн дээрээ үндэслээд өргөдөл гаргагчийг төлөөлж хариуцсан албан тушаалтнуудыг дуудах байдлаар ингээд нээлттэй сонсгол хийж иргэдэд бас боловсрол олгох ёстой хамгийн чухал нь. Ямар өргөдлийг Улсын Их Хурал руу гаргаж болдог юм байна, болдоггүй юм байна, ямар өргөдөл дээр Улсын Их Хурал хариу өгдөг юм байна, өгдөггүй юм байна. Би энэ өргөдлийг жишээ нь одоо өмнө нь Хүний эрхийн дэд хороон дээр намайг байж байхад манай дэд хороон дээр ирж байгаа өргөдлийн 98 хувь нь шүүн таслах үйл ажиллагаатай холбоотой өргөдөл байсан байхгүй юу. Шүүгч, мөрдөн байцаагч, прокурорын үйл ажиллагаатай холбоотой.

Парламент бол энэ асуудлыг шийдэх эрхгүй. Гэхдээ ерөнхий дүр зургаар нь харахаар эрүүгийн байцаан шийтгэх хуультай холбоотой, шүүн таслах үйл ажиллагаатай холбоотой манайд маш их том бэрхшээл байнаа гэдгийг харуулаад байгаа юм. Тэгэхээр энийг сайжруулах чиглэлээр бол Улсын Их Хурлаас санаачлага гарах ёстой гээд иймэрхүү байдлаар яах аргагүй иргэдийн өргөдөл дээр түшиглэж парламент хууль тогтоогчийнхоо хувьд ард түмний нэрийн өмнөөс хяналт тавьдагийнхаа хувьд энэ хоёр чиг үүргээ хэрэгжүүлэхийн тулд уураг тархи нь болж ажиллах ёстой. Улсын Их Хурлын гишүүдэд нэгдсэн байдлаар дохио өгдөг нэг том цэг нь энэ болох ёстой.

Тэгээд энэ дээрээ бид нар бараг зүгээр би Германы Өргөдлийн байнгын хороог үзэж байсан. Өргөдлийн байнгын хорооны дэргэд бүр судалгааны алба байдаг юм байна лээ. Зөвхөн өргөдөл дээр дүн шинжилгээ хийгээд бүр судалгаа хийж байдаг. Тэгэхээр энэ 25 хүний чинь дор ядаж 5 нь өргөдөл дээр дүн шинжилгээ хийдэг судлаачид байх ёстой байхгүй юу. Үгүйлэгдэж байгаа бодлогыг тодорхойлдог, хэлэлцэх арга замыг тодорхойлдог, цаашдаа энэ хууль тогтоох нөгөө процесс руу ямар хувилбар орж ирэх эсэхийг ингэж шийддэг тийм судлаач байх ёстой.

**С.Одонтуяа:** -Нэг юм асууя. Тэгэхээр энэ одоо ямар хэлбэрээр ажиллах юм. Зөвхөн одоо иргэд өргөдөл гомдлоо өглөө гэхэд заавал төрийн ордонд орж өгөх ёстой юм уу, эсвэл дүүргүүд дээр, хороод дээр тэр хүнээр дамжуулж авдаг ийм механизм нь байх юм уу. Эсвэл энэ одоо Засгийн газар дээр ирж байгаа 11 11 утас байгаа шүү дээ. Тэрэнтэй адилхан ийм Байнгын хороо өөрөө энэ өргөдөл гомдлоороо ийм утастай байгаад заавал нөгөө цаасан хэлбэрээр ингээд биш интернетээр, утсаар ингээд ийм авах хэлбэрүүд байх юм уу гэдгийг мэдмээр байна.

Хоёрт, одоо энэ Байнгын хороо чинь их шинэ том хороо байна шүү дээ. Тэгэхээр энийг үйл ажиллагаагий нь жигдэртэл одоо зүгээр нэг тийм одоо гэрээтэй нэг ажлын хэсэг ч гэдэг юм уу тийм зүйлүүд байдаг юм уу. Тэгэхгүй бол байнга ийм олон хүн байхад чинь бол сүүлдээ шаардлагагүй болно. Тэгээд энэ орон нутгийн байгаа юмнуудаа түшиглэх юм уу. Энэ дээр та хэд бодож боловсруулсан юм байна уу. Зөвхөн бүтэц зохион байгуулалтан дээр.

**Р.Бурмаа:** -Одоогоор бол энэ иргэдийг хүлээж авах танхимаар ирж уулзаж байгаа хүмүүс ирж байна. Захидлаар голдуу ирж байна. Тэгээд дээрээс нь энэ Засгийн газрын болон нийслэл дээр байгаа тэр лавлах утсуудаар ирж байгаа саналууд ч гэсэн наашаа ирээд байгаа юм.

Тэгэхээр их олон л эх үүсвэрүүдээс ирж байна л даа. Тэгээд бид нар энэ парламентын веб сайт дээр бас Өргөдлийн байнгын хороо руу хандаж цахим хэлбэрээр өргөдлөө өгч болдог, хариугаа авч болдог тэр программ хангамжийг би бас судлаад байна хэлье гээд. Тэгээд тэгэх юм бол бас илүү бас шуурхай олон хүнд хүрэх.

**С.Одонтуяа:** -Бид нар өөрсдөө эхлээд бүтцээ гаргачих ёстой. Бид нар яг ийм ийм авнаа, ингэж хийе.

**Р.Бурмаа:** -Тийм, Одонтуяа гишүүний саяын хэлдгээр бид нар одоо хүн хүчгүй болохоор нэг ажлын хэсэг байгуулчихсан байгаа. Ажлын хэсгийн гишүүд энд сууж байна. Тэгээд энэ хүмүүсийгээ хуульчид гэрээлээд яг энэ энэ чиглэлээр Сарангэрэл зөвлөх яг ямар ямар чиглэлээр бас ажил хийлгэж байгаагаа танилцуулчих уу.

**А.Сарангэрэл:** -Үндсэндээ нэг 2 ажлын хэсэг баг гараад явж байгаа. Эхнийх нь нөгөө иргэдийн хувийн хүсэлт их ирээд байгаа шалтгааныг судлах анхны нэг тийм хэлэлцүүлэг маягийн юм зохион байгуулах ажлын хэсэг. Хоёр дахь нь болохоор цэвэр эрх зүйн орчныг бүрдүүлэх ажлын хэсэг байгуулчихсан явж байгаа. Эрх зүйн орчныг бүрдүүлэх чиглэлээр 3 ажлыг хийнэ.

Нэг нь дүрмийн төслөө боловсруулна. Хоёрт нь бусад хариуцлагын шинжтэй одоо Өргөдлийн байнгын хорооны шийдвэрийг биелүүлээгүй тохиолдолд яах юм гэсэн тийм хариуцлагын шинжтэй болон бусад хуульд өөрчлөлт оруулах тийм хуулийн төсөл боловсруулах тийм ажлын хэсэг.

Гурав дахь нь болохоороо веб сайт, өргөдлийн программыг шинэчлэх чиглэлээр одоо энэ манай Засгийн газрын нэг агентлаг байгаа. Мэдээлэл технологи, шуурхай харилцааны холбооны газар тийм ажил хийгээд эхэлчихсэн юм байна лээ. Тэгээд тэрэн дээр нь бид нар салбар болоод ороод энэ программаа шинэчлээд, веб сайтаа шинэчлэх тийм арга хэмжээг хамтарч зохион байгуулах тийм ажлын хэсэг гарчихаад явж байгаа.

Тэгээд өргөдлийг хүлээн авдаг тэр үйл ажиллагааг үндсэндээ Тамгын газар хүлээн аваад карт нээгээд, ийм ногоон карт нээгээд. Тэрийг бол бичиг хэргийн шинжтэй үйл ажиллагаа. Тэрийг бол Тамгын газар дээрээ төвлөрч нэгдсэн журмаар хүлээж аваад, тэгээд тэрийгээ наашаа явуулдаг тийм л процесс л бид нар хийгээд байгаа л даа. Тэр утсаар яадаг бүх юмыг тэр Тамгын газрын хүлээн авдаг хэлтэс хүлээж авах юм.

**С.Одонтуяа:** -Одоо зүгээр ингээд энд тэнд жижиг ирсэн юунаас үсрээд бид нар яриад байна л даа. Тэгэхээр яг Өргөдөл гомдлын байнгын хороо энийг өргөдлөө ямар одоо замаар авах юм, ямар бүтцээр тиймээ хүлээж авах юм бэ гэдэг энэ зүйлээ эхлээд бид нар тогтох ёстой байхгүй юу. Одоо миний саяын хэлдэг тэр тойргууд дээр байгаа байнгын нөгөө нэг бие төлөөлөгч нар тэнд суугаад авах юм уу, хороогоор дамжих юм уу, эсвэл дүүргээр нь дамжих юм уу, эсвэл заавал ордон дээр ирж авах юм уу гэдэг энэ нөгөө бид нар өөрсдөө эхлээд яаж ажиллавал зөв бэ гэдгээ гаргахгүй бол одоо зүгээр л вебээр ирсэн ингээд ингээд байхаар юм байхгүй.

Тэгэхээр энэ Байнгын хороо гэдэг чинь шинэ бүтэц шүү дээ. Энэ бүтэц яг яаж ажиллах юм бэ гэдэг дээрээ ажлын хэсэг байгаа юу. Энэ дээр хэн яг хийж ажиллаж байгаа вэ.

**Х.Тэмүүжин:** -Одоо бид хэд нэг энд нэг дүрэм боловсруулаад байх шиг байгаа юм. Тэр дүрмэн дээрээ бас юмаа шийднэ л дээ. Ер нь бол зүгээр Өргөдлийн байнгын хорооны ажилладаг, иргэдээс санал хүсэлт, эсвэл гомдол хүлээж авдаг тэр гол хэлбэр нь бол цаасан өргөдөл байдаг юм байна лээ. Тэгээд одоо нөгөө цахим засаглал хөгжиж байгаатай холбоотой цахим электрон хэлбэрийг бас хүлээн зөвшөөрдөг. Тэгснээс биш амаар юм уу утсаар ярьсан мэдээлэл дээр үндэслэж бол ажиллахгүй гэж байгаа байхгүй юу.

Тэгэхээр цаас юм уу цахим байх юм байнаа гээд. Цаас байгаа бол яаж авах вэ гэхээр нөгөө ер нь бол энд тэнд бие төлөөлөгч ч гэдэг юм уу яг таны хэлж байгаа шиг орон нутгийн ямар бүтцээр байх юм бэ гэхээр тэрийг бол ерөөсөө анзаарахгүй байгаа юм. Тэр бол сонин биш. Тэр бол нөгөө шуудангийнхаа юугаар л яваад ирэх учраас. Хамгийн гол нь энэ дээрээ тэр нь ирэхэд яаж бүртгэл гардаг юм, бүртгэсэн зүйлээ буцаагаад өргөдөл гомдол таны өргөдөл манайд ирлээ шүү гэж яаж мэдэгдэж байх юм.

Нөгөөтэйгүүр ингэж өргөдөл өгөх хүмүүстээ ямар боловсрол олгох юм. Одоо ингээд бүр Өргөдлийн байнгын хорооны нэг том ажил бол соён гэгээрүүлэх юм байна лээ л дээ. Өргөдлөө ингэж бичнэ шүү, ийм формагтай байна шүү, ийм ийм асуудлуудыг ингэж ийш нь тавьж байна шүү гэдэг байдлаар соён гэгээрүүлдэг маш том үйл ажиллагаа л байдаг юм байна лээ. Тэрийгээ бол нэг талаасаа хийх байх.

Хамгийн гол нь парламент дээр ирсэн өргөдөл өөрөө ингээд олон нийтэд ил тод нээлттэй, хаана явж байгаа процесс нь тодорхой, хаана хаана хариу буцаж мэдэгдэх вэ, сонсгол хийгээд, сонсголын дараа мэдээллээ яаж өгөх вэ гээд тэр процедуруудаа л маш нарийн детальный бид нар ярих ёстой. Одоо энэ дүрмэндээ бид нар.

**С.Одонтуяа:** -Шуудангийн хэлбэр чинь одоо хэр оновчтой юм бэ. Шуудангаар тэр хүмүүс ингээд нэг өргөдөл яагаад яахгүй болж өгвөл л ингээд нэг захиагаа аваачаад нэг хүнд ч юм уу эсвэл хороон дээрээ ч юм уу нэг л газар ингээд өгөх л юутай. Тэрийг ингээд та шууданд хийгээрэй гэхээр одоо ер нь нэг шуудан гэхээс илүү. Эсвэл тийм заавал журамтай юу.

**Х.Тэмүүжин:** -Захидал харилцаа шуудангаас гадна бид нар ингээд парламент зөвхөн тусдаа өөртөө ийм дэд бүтэц бий болговол их өртөгтэй болно л доо. Одоо манайд бол туршлага байгаа л даа. Нөгөө Засаг даргын тамгын газруудад парламентын Улсын Их Хурлын мэдээллийн төв ч билүү нэг байгуулаад, тэгээд санхүүжилт байхгүй ингээд эхний нэг жилдээ их гоё байгуулчихаад, дараа нь урсгал зардал дээрээ ингээд унаад байдаг байхгүй юу.

Тэгэхээр бид бол нэгэнт ингээд татвар төлөгчдийн мөнгийг ингээд үр ашиггүй зарахаас илүүтэйгээр яг шуудан харилцаа нь өөрөө сайн хөгжөөд ирэх юм бол хамгийн гол нь саадгүй ирж байгаа тэр шуудангууд, нөгөө захидал дээр яаж зөв анализаа хийдэг, яаж энийг нь үр дүнтэй болгодог, яаж Засгийн газар юм уу, эсвэл төрийн байгууллага зөв бодлого эсвэл хэрэгжилт, хариуцлага гэдэг энэ 3 зүйл рүүгээ явчихдаг болох вэ гэдэг дээр л анхаарах ёстой юм шиг байна лээ.

**А.Сарангэрэл:** -Энэ дээр нэг зүйл нэмээд хэлчихэд энэ иргэдийг хүлээн авах байран дээр яг биечлэн ирж байгаа хүмүүс өргөдлөө өгөх боломжтой тийм шуудангийн хайрцаг байдаг юм. Тэнд нөгөө шууд таны хэлдгээр шуудангаар биш тэр хайрцаг руу хийгээд өглөө шуудангийн ажилтан ирээд тэр хайрцагнаас нь аваад тэгээд наашаа авчирдаг тийм процесс бас байгаа.

**Н.Батцэрэг:** -За нэг асуулт, санал эд нар зэрэгцэж байгаа учраас би бас тийм маягаар л явъя.

Би энэ 2 presentation-ийг сонслоо. Тэгээд ингэж бодоод байх юм. Өргөдлийн байнгын хороо яг хийх ажил, хамрах хүрээ, чиг үүрэг, бүтэц зохион байгуулалт гээд олон юм байна шүү дээ.Тэгээд яахав энд тэндээс нь ингээд ярьж байна. Би тэрийгээ хамруулаад нэг зүйл ойлгоход ганцхан асуулт эхлээд асуугаадахъя. Товчхон хариулт хэлчихээрэй.

Ер нь парламентад ирж байгаа өргөдөл одоо төд байна гээд та тоогоо хэллээ шүү дээ зөвлөх тиймээ. Энэ тоо цаашаа ингээд л буураад байх юм бол энэ үзүүлэлт сайн гэж үзэх юм уу, байгаа нь одоо иймэрхүү л байх юм уу, эсвэл сайн гэх юм уу. Жишээлбэл сая энэ гишүүн ярихдаа бол эхний хэсэг дээр бол хүн хүч хэрэгтэй байх. Яваандаа гайгүй болох байх гэж байна шүү дээ. Тэгэхээр дотроо бол ингээд асуудал шийдээд, тэр тоо буурах юм байна гэж энэ тэр харж байх шиг байна л даа. Та одоо жишээ нь дарга ч юм уу, зөвлөх яаж харж байна. Энэ ирж байгаа өргөдөл гэдгийг юу гэж ойлгож байгаа юм. Тоо, ажлын үзүүлэлт гэлээ гэхэд буурвал сайн юм уу, яавал сайн юм. Юу гэж та харж байна жишээлэх юм бол.

**Р.Бурмаа:** -Зүгээр Өргөдлийн байнгын хороо байгуулагдлаа гэдэг чимээгээр бол өргөдөл бол нэмэгдсэн. Одоо жишээ нь 280 ирдэг байсан бол одоо 400 хүрээд явж байна. Энэ бол цаашаа нэмэгдэнэ гэж л харж байна л даа. Дээр нь энэ яг ирж байгаа иргэдийн өргөдлийг нь хэлэлцээд, нээлттэй хэлэлцүүлгүүдийг хийгээд, яг энэ асуудал дээр нь өргөдөл гаргасан иргэдийг нь оролцуулаад, ингээд явах юм бол иргэдийн тоо нэмэгдэнэ. Зүгээр яахав хувь хүсэлт гаргаж байгаа тэрэн дээр бол хувийн одоо жишээ нь гэр авъя гэсэн өргөдөл нь гэр олго гэж цохохгүй учраас тэр өргөдлийн тоо бол буурч магадгүй.

Тэгэхээр Тэмүүжин гишүүний хэлдгээр яг тэр гэр хүсээд байгаа, орон сууц хүсээд байгаа асуудал нь юундаа байна гэдэг дээр илүү судалгаа хийж, анализ хийж, Их Хурлаас гарах үйл ажиллагаа, магадгүй бас хяналтын үйл ажиллагаа, чиг үүрэг дээр нь энийг уялдуулаад хийх болохоос биш гэрийг нь олгоод л, байр орон сууцыг нь олгоод л, зээлийг нь олгоод л, ажилд оруулаад явах ажил хийхгүй учраас тэр одоогийн 90 хувь нь байгаа тэр өргөдөл гомдлын тоо бол буурах байх.

Бодлогод, бодлогын гарах гэж байгаа шийдвэрт санал өгөх ч юм уу, үгүй бол энэ хуулийн хэрэгжилт болохгүй байна, энийг хэрэгжүүлж байгаа үйл ажиллагаатай холбогдуулаад ингээд иргэдийн гомдол ирэх юм бол энэ ирж байгаа одоогоор 5, 5-хан хувь байна шүү дээ. Нийт өргөдлийн 10 хувь. Энэний тоо нэмэгдэнэ. Тэгэхээр нийтдээ тооны хувьд буурах магадлал гарч магадгүй. Тэгэхдээ доторхи бүтэц нь бас өөрчлөгдөж магадгүй.

**Н.Батцэрэг:** -Тэгэх байх. Баярлалаа. Ер нь бол Улсын Их Хуралд ийм бүтэц гаргаж байгаагаа бас нэлээн ойлгож харах ёстой шүү дээ тиймээ. Ер нь манай би бол ингээд энийг судалсан, ангилсан хүн биш байна. Тэгэхдээ монголынхоо нийгмийн амьдрал, хүмүүсийнхээ одоо хүсэл сонирхлыг гадарлаж л байгаа шүү дээ. Бид нарын хэн маань ч гэсэн. Тэр үүднээсээ аваад үзэх юм бол манай хөгжлийн түвшин, Засгийн газрын байгууллагуудын үйл ажиллагаа эд нартай холбогдоод бол ирж байгаа өргөдлүүдийн ихэнх нь бол ахуйн журмын, дандаа одоо хувийн хүсэлтүүдээ илэрхийлсэн тийм өргөдөл байдаг.

Магадгүй тэр өргөдөл нь Улсын Их Хурал руу хандаад байгаа нь чухамдаа тэр өргөдлийг авах чиг үүрэгтэй байгууллага, тэрийг хариуцаж байгаа албан тушаалтнууд нь ажилладаггүй, ажиллуулах механизм нь сул зэргээс л одоо энэ байдал үүсчихээд байгаа гэж ингэж харж байгаа юм.

Би хувьдаа бол шууд ардчилал гэдэг үгийгээ сайн ойлгож байгаа бол ирж байгаа өргөдөл гомдол, өргөдлийн тоо бол буурах биш байнга өсч байвал өргөдлийн хороо хэрэгтэй юм байна. Энэ бүтэц эрэлттэй байх нь л гэж харах ёстой л доо. Гэхдээ доторхи одоо ангиллынхаа хувьд бол гэр, хашаа байшин, одоо эмчилгээний төлбөр хүссэн эсэх нь бол арай өөр зориулалтаар, өөр одоо чиг шугамаар хэрэгжээд явчихдаг. Бүхэлдээ одоо Улсын Их Хурал дээр гарч байгаа тогтоол шийдвэрүүд, яригдаж байгаа бодлого тэр болгон дээр одоо иргэд өөрийнхөө, өөрийгөө төлөөлдөг гэж үздэг тэр нийгмийн одоо бүлгүүдийнхээ сонирхлыг одоо оруулах үүднээсээ тийм одоо өргөдлүүд, тийм хүсэл саналууд ирж байхыг бол хамгийн зөв л дөө. Концетуальный харах ёстой юм.

Тэр үүднээсээ эхнээсээ аваад сая одоо баахан өргөдөлд хариу өгөх гээд, хороон дээр шуудангийн хайрцагнууд хадаад л, тэгээд одоо хүмүүс нь тэнд аваачиж гэр хүссэн илүү олон одоо 200 биш 500 өргөдөл ирээд л, тэгээд 500 өргөдөлд нь одоо Хөдөлмөр нийгмийн хамгааллын яамныхан сайн ажиллаж, гэр хийгээд л ингээд Өргөдлийн байнгын хороо аягүй сайн ажилланаа гэж үзвэл бас их түвэгтэй жаахан төөрөгдсөн, энэ бүтцээ яах вэ. Нэг цаг үедээ нэг болоод байгаа юм шиг боловч их өнгөцхөн тийм байдал болох байх гэж дотроо бодоод байна.

Тэрний оронд жишээлэх юм бол Өргөдлийн байнгын хороо одоо тэр ирж байгаа өргөдлүүдээ ангилъя, тэрүүгээр дамжуулж нийгмийг сайн мэдэрье, одоо шийдвэр гаргагчид нийгэмд юу олж байна. Яг аль бүлэг давхаргад ямар сонирхол илэрхийлээд байна гэдэг рүү нь гүнзгий орж харж, тэрэнтэйгээ бодлого шийдвэрээ хангая, тэндээсээ парламентын бусад механизмуудаа үр ашигтай ажиллуулаад, Засгийн газрыг хянадаг, шалгадаг, шахдаг, хариуцлага тооцдог тэр байдлуудаа хийе гэж байгаа бол магадгүй одоо бид нар эхний өргөдлүүдийг жишээлэх юм бол одоо холбогдох Засгийн газрын байгууллагууд руу нь явуулаад, тэрний дагуу ямар арга хэмжээ авч байна.

Хууль эрх зүйн орчин дутмаг учраас одоо тэр хүмүүс Улсын Их хурал руу хандаад байна уу. Тэнд нэг албан тушаалтай, ажлаа мэдэхгүй нөхөр суугаад байна уу гэх мэтчилэн шууд жишээлэх юм бол шууд тийм маягаар үр дүнг хүлээх юм бол одоо түрүүн Тэмүүжин гишүүний ярианд гарна лээ. Манай Байнгын хорооны хяналтын үйл ажиллагааг ирж байгаа өргөдлийг газар дээр нь шийдэж байгаатай сайн холбож өгөөд, ингээд явбал бас их үр дүнтэй байж магадгүй ээ гэж бодож байна.

Энэ бол яахав эхний Байнгын хорооны маань хурал. Одоо сая дүрмийнхээ төсөлтэй танилцаж байгаа, зөвлөхийн одоо хэлж байгаа үг, Байнгын хорооны даргын бас асуудлаа хараад, Байнгын хороогоо зохион байгуулах гэж байгааг сонсоод л би бас эхний сэтгэгдлээ ярьж байна л даа.

Цаашдаа бол арай гүнзгий үзэж харъя. Бас та бүхэн гадныхаа туршлагаас, би бол гадагш дотогшоо яг энэ чиглэлээр юм үзсэнгүй ээ. Монголынхоо нийгмийн амьдралыг, хуулиар зөв удирдахад Улсын Их Хурлын үүрэг, түүний бүтцүүд яаж үр ашигтай ажиллах вэ гэдэг дээр Өргөдлийн байнгын хорооны шинэ тутам ажиллаж эхлэх юм чинь гараа нь ямар байвал дээр вэ л гэсэн тийм хувийн товчхон сэтгэгдлээ ярилаа. Баярлалаа.

**Р.Бурмаа:** -Өөр санал байна уу? Энэ дээр тэгвэл дараачийнхаа асуудал руу оръё.

Сая бол хувийн хүсэлт их ирж байнаа, энэ тухай бас яах вэ гээд эхнийхээ энэ сэдвээр бас одоо хэлэлцүүлэг хийе гэж байгаа юм. Яагаад гэвэл нийт ирж байгаа өргөдөл, гомдлын 90 хувь нь хувийн хүсэлт байгаад байгаа юм. Тэгэхээр энэ хувийн хүсэлтийн асуудал дээр эхний ээлжинд бас энэ ямар бодлого авч энэ Улсын Их Хурал ажиллах ёстой юм бэ. Бүтэц, энэ зохион байгуулалт, ер нь энэ дүрэм журмынхаа хүрээнд яаж ажиллавал зүгээр юм бэ гэдгийг бас хэлэлцүүлэг хийж байгаа. Энэ дээр бас ажлын хэсэг гараад бэлтгэл ажлуудыг хийж байгаа юм.

Одоо тухайлбал ингээд гэр хүсдэг. Тэр гэр хүссэн өргөдлийг нь шийдвэрлээд нэг гишүүн гэхэд 500 гэр дүүрэгтээ өгөөд байдаг. Гэтэл өнөөдөр Улаанбаатар гэр үнэгүй олгоод эхлэхээр зэрэг гишүүний тойрогтоо зарцуулах мөнгө гэдэгтээ суулгаад ирсэн хүсэлтийнх нь дагуу гэр үнэгүй олгоод ирэхээр нөгөө талдаа агаарын бохирдлын асуудал болдог. Нөгөө талдаа хөдөө орон нутгаас шилжих хөдөлгөөн маш их Улаанбаатар хот руу ирээд Улаанбаатарын агаарын бохирдол, ажилгүйдэл, ажилгүйдлээс болоод ингээд гэмт хэргийн асуудал гээд нийгмийн асуудал бол гарч ирээд байдаг.

Тэгэхээр энэ ирсэн өргөдөл болгоныг цохоод гишүүд маань ингээд шийдээд мөнгө төгрөгийг захиран зарцуулаад ирэх юм бол энэ нь өөрөө бас Их Хурлын үйл ажиллагаанд гажуудалтай байдал үүсгээд байгаа. Тэгэхээр бид нар энийг ирж байгаа иргэд маань өргөдөл гомдол хэрэгтэй шүү, өргөдөл гомдлыг шийдвэрлэх ёстой. Тэгэхээр хэрхэн яаж хувийн хүсэлтийг шийдэж барагдуулбал илүү зохистой вэ гэдэг дээр хөндлөнгийн байгууллагаар судалгаа хийлгээд, энэ чиглэлээр хэлэлцүүлгийг нь Байнгын хороон дээрээ хийгдэж байгаа юм.

Нөгөө нэг нь болохоор бид нар бас ямар эхний ээлжинд хэлэлцүүлэг хийлгэх вэ, нээлттэй хэлэлцүүлэг хийх вэ гэдэг дээр бас яриад газрын тухай хуулийн зарим заалтын биелэлтийг хянан шалгах гэдэг энэ сэдвээр хийвэл ямар вэ гэж байгаа юм. Захиргааны хэргийн шүүх дээр хэлэлцэгдэж байгаа асуудлын хэдэн хувь нь байлаа. Хамгийн нэгдүгээрт, одоо яригдаж байгаа асуудал бол газрын маргаан байна. 60 хувь нь. Тэгэхээр энэ газрын маргааны асуудал маань өөрөө 60 хувь энэ захиргааны хэргийн шүүхээр хэлэлцэгдээд тэр асуудлыг нь цаанаа бас эрх зүйн орчин яг энэ асуудлыг шийдвэрлэхэд бас цоорхойтой байна гэж гарч ирээд байна л даа. Шүүх л шийдээд л байдаг, гэтэл асуудал нь дахиж үүсч гарч ирээд байгаа юм. Шийдэгдэхгүй байгаад байгаа юм.

Тэгэхээр энэ дээр магадгүй бид нар энэ асуудлыг хэлэлцээд хамгийн их маргаан гараад байгаа асуудал дээр бид нар Улсын Их Хурал энэ хууль тогтоомжийн хүрээнд өөрчлөлт оруулах чиглэлээр бас ажлын хэсэг гарч магадгүй. Энэ чиглэлээр бас өөрчлөлтийг хийх хэрэгтэй ч байж магадгүй. Тийм учраас захиргааны хэргийн шүүхийн гаргаж байгаа шийдвэрт анализ судалгаа хийгээд тэгээд энэ чиглэлээр бас хэлэлцүүлэг хийе гэж байгаа. Иргэдээс бас нэлээн өргөдөл ирээд байгаа юм. Тэгэхээр бас энэ дээр ажлын хэсэг ажиллаж байгаа юм.

Тэгэхээр эхний маягаар энэ хоёр асуудлыг нээлттэй хэлэлцүүлэг хийвэл ямар вэ гэсэн саналыг оруулж байна. Сэдэв дээр өөр сэдвийн санал байна уу?

**Х.Тэмүүжин:** -Газрынх дээр сүүлийнх нь үндэслэл илүү сонирхолтой л бас ач холбогдолтой гэж харах ёстой шүү. Өргөдлийн байнгын хороо бусад мэргэжлийн байнгын хорооноос нэг ялгаатай юм бол бусад мэргэжлийн Байнгын хороо иргэдийн бусад иргэдийн өргөдөл дээр түшиглэхээс илүүтэйгээр судалгаа, эсвэл өөр бусад дүгнэлтээр үндэслээд ямар асуудал илүү манай салбарт хөндөгдөж байна вэ гэдгээрээ явж байгаа. Өргөдлийн байнгын хороо бол судалгаа энэ дээр үндэслэх биш ямар өргөдөл илүү ирээд байна вэ гэдэг дээр үндэслэж сэдвээ сонгох ёстой.

Тэгэхгүй бол нөгөө бусад мэргэжлийн Байнгын хорооныхоо агуулгатай зөрчилдөж булаацалдах хэрэг гардаг. Өргөдлийн байнгын хороо мэргэжлийн байнгын хороодын ялгааг гаргаж өгөхдөө дүрмийн болон яг тэр тодорхойлолтыг хийж өгөх ёстой шүү. Тэгэхгүй бол Германд яавал бас бид нар Өргөдлийн байнгын хороотой ярилцаж байхад, танилцаж байхад хэлж байсан нэг санал нь тэр. Өргөдлийн байнгын хороо бусад Байнгын хороотойгоо сэдэв булаацалдахгүйн тулд энэ хэмжээ хязгаарыг сайн зааж өгөх ёстой шүү гэж дахин дахин сануулж хэлж байсан.

Зөвхөн иргэдийн өргөдлийн ирж байгаа давтамж болон ач холбогдлыг үндэслэж тэр маргаанаа шийдээд, тэгээд тэр сонсголоо хийгээд, сонсгол дээрээ холбогдож гарсан дүгнэлтийг мэргэжлийн Байнгын хороо руугаа шилжүүлж өгөх тийм үүрэгтэй байдаг болохоос биш мэргэжлийн Байнгын хорооны эрх мэдлийг булааж, хэрэгжүүлэх гэж оролдож ерөөсөө болохгүй шүү гэж. Энийг бол бид нар бас маш сайн бодох ёстой.

Хоёрдугаарт нь Өргөдлийн байнгын хорооны бас нэг маш чухал ач холбогдолтой юм нь юу гэж хэлдэг вэ гэхээр хувь, парламентын гишүүн болон мэргэжлийн Байнгын хороо шууд хариу өгч чадахгүй, одоо хариу өгөхөд төвөгтэй байгаа, мэргэжлийнх нь хүрээнд шууд орж ирдэггүй тийм асуудлууд дээр илүү ач холбогдол өгч сонсголоо зохион байгуулна шүү гэж. Одоо жишээлбэл түрүүчийнх дээр бол орон байр хүсч байгаатай холбоотой асуудал яг тэр л дээ.

Иргэдээс их хэмжээний ингээд гэр хүсээд юм уу орон байр хүсээд ингээд өргөдөл ирэхээр тэр өргөдөлтэй холбогдуулаад төлөөлөл оруулж ирээд, хариуцсан албан тушаалтныг оруулж ирээд парламентаас нөгөө сонсгол хийх явцдаа юу хийдэг вэ гэхээр нийгэмд өөрөө яг гэгээрэл боловсрол олгож байгаа. Манай үндсэн хуулиар бол хэн нэгэнд хувийн өмч өгөх үүрэг бол төрд бол байхгүй. Хэн нэгэнд хувийн өмч өгнө гэдэг чинь татвар төлөгчдийн мөнгөөр бусад хувийн өмчтэй хүмүүсийг тонон дээрэмдэх маягаар өөр хэн нэгнийг өмчтэй болгох гэж оролдож байна шүү дээ.

Тэгэхээр орон байр хөлсөлнө гэдэг чинь өмчтэй болъё гэдэг хүсэлт. Тэгэхээр өмчтэй болъё гэж байгаа бол энэ бол зах зээлийнх нь зарчмаар өмчтэй болох ёстой болохоос биш төр бусдын мөнгөөр хэн нэгнийг гэр оронтой болгохгүй. Харин орон байргүй байгаа хүмүүст төр бол ямар үйлчилгээ үзүүлэх ёстой вэ гэхээр гудамжинд хөлдөж үхэх, гэмт хэрэгт өртөх тэр байдлаас эрсдлээс нь хамгаалах ёстой учраас хэдэн хүн амд зориулж тэр хонуулах байрыг төр барих ёстой юм.

Тэгэхээр гэрийг бол биелүүлэх ёстой биш. Харин хонуулах байр энэ Улаанбаатар хотод байх ёстой. 100 мянган хүнд юм уу, хэдэн хүнд нэг одоо стандарт байх ёстой юм. Улаанбаатарын хэмжээнд яг суурин иргэншилтэй болсон боловч хонуулах байр байхгүй учраас хүмүүс траншейны юм уу бусад байдлаар амьдраад. Гэр хүсч байна гэдэг чинь хувийн өмч хүсч байна гэсэн үг байхгүй юу. Тэгэхээр энэ ялгаагий нь хүртэл ингээд сонсголынхоо хэмжээгээр задалж өгдөг л байна лээ л дээ. Манайд харамсалтай нь яг хувь улс төрчид юм уу хувь гишүүн бол өргөдлийн хариуд би чамд гэр өгөхгүй ээ гэж хэлж чадахгүй байгаа байхгүй юу.

Гэтэл парламент бол ингэж хэлж чадна шүү дээ. Яагаад гэвэл энэ бол нөгөө хууль тогтоох байгууллага болохоос биш ямар нэгэн байдлаар хувь хүнд юу гэдэг юм нийгмийн хамгааллын гэдэг юм уу эсвэл энэ хувийн өмчтэй холбоотой асуудал шийдэх байгууллага биш учраас уучлаарай та бол төрийн байгууллагаас гэр хүсэх эрхгүй юм байнаа. Харин та бол би гудамжинд хөлдөж үхэхгүй байх ёстой.

Наад зах нь ийм шаардлага стандарт байх ёстой учраас Улаанбаатар хотод чинь хонуулах байрыг бэлдээч ээ гээд иймэрхүү байдлаар. Жишээ нь одоо манай 9 сарын 1 дөхөөд ирэхээр чинь байнга нөгөө төлбөр гуйдаг шүү дээ. Тэгэхэд бол төр бол хэн нэгний төлбөр төлөх үүрэггүй юм байна аа. Харин тэтгэлгийн системээр шударга байх ёстой юмыг хангах ёстой юм байна гээд иймэрхүү байдлаар заримдаа хатуу сонсогдох ч гэсэн энэ шинэ нийгмийнхээ үнэт зүйлд зарчимд таарсан тийм хариуг парламент өөрөө хэлж байх ёстой.

Тэгэхээр энэ хариуг нь хэлдэг ганц бүтэц нь ний нуугүй хэлэхэд энэ Өргөдлийн байнгын хороо өөрөө байгаа байхгүй юу. Тэгэхээр энэ чиглэл рүүгээ сайн анхаараад, сэдвийнхээ ач холбогдлоор ингээд юу хийгээрэй. Үнэхээр нөгөө газартай холбоотой өргөдөл чинь хэд ирсэн, би тэр тоо эд нарыг мэдмээр байна л даа. Нийт ирж байгаа өргөдлийн ингээд давтамжаар ингээд харахаар газартай холбоотой маргаан хэд ирсэн юм. Шүүх дээр тийм маргаан байна гэдэг маань нөгөө мэргэжлийн Байнгын хорооны харалт байхгүй юу. Хараа байхгүй юу.

Манай Өргөдлийн байнгын хороонд газартай холбоотой маргаанаар төд ирж байна. Тийм учраас бид энийг ийм ач холбогдолтой гэж үзэж байна.

**Ж.Батзандан:** -Би энэ дээр бас нэг тодорхой санал хэлье гэж бодож байна.

**Р.Бурмаа:** -Нийт нөгөө 100 хувьдаа биш 5 хувьд яг Их Хуралд хамааралтай ирж байгаа санал гомдол дотроо хамгийн олон гэж тэгж л гаргаж байна гэсэн үг тиймээ. Нөгөөх нь болохоор яахав 90 хувь болчихоод байгаа учраас тэр яалт ч үгүй хувийн хүсэлтийг авч байгаа юм.

**Ж.Батзандан:** -Би Өргөдлийн байнгын хорооны чиг үүргийг бол. Би эхлээд дүрэм журам боловсрогдохдоо өргөдөл гомдлын тухай хууль гэж хууль байгаа. Тэр хуулийг хэр, тэр хуультай хэр холбогдож энэ дүрэм журмаа баталсан бэ, боловсруулсан бэ гэж асуудал. 30 хоног гээд заачихсан байна тиймээ. Өргөдөл гомдлын тухай хуулиа бас сайн харж тэр хууль бол өөрөө их хоцрогдсон хууль байгаа. Өргөдөл гомдлын маань тухай хууль. Өргөдөл гомдлыг хүлээж авах, шийдвэрлэх арга хэмжээний талаар. Тэгээд энэ дээрээ их анхаармаар байна. Цаг хугацаатай холбоотой асуудал.

Хоёр дахь асуудал болохоор Улсын Их Хурлын хийгдэх хоёр гуравхан л асуудал байгаа. Бид хуулийн төсөл санаачлаад батлуулж чадна. Хууль баталж чадна. Улсын Их Хурал тогтоол баталж чадна. Улсын Их Хурал бүтцийн байгууллагаараа дамжуулаад гүйцэтгэх засаглалд хяналт тавьж чадна. Улсын Их Хурал бас баталж чадна. Иргэдээс ирсэн өргөдөл гомдол дээр тулгуурлаад бид энэ үндсэн чиг үүрэгтэйгээ уялдуулсан арга хэмжээнүүдийг л авч чадна.

Тэр иргэдийн ирсэн өргөдөл, гомдлууд бид төр, засаг өөрийнхөө үйл ажиллагаанд хяналт тавих мониторинг хийх тэр бололцоо боломжийг олгож байгаа юм байна. Чадах юмаа Өргөдлийн байнгын хороо бол өөрийнхөө чадах юмыг чадах хүрээндээ л хийхгүй бол бүх юмыг чаддаг юм шиг, мэддэг юм шиг иргэдийн бүх хүсэлтийг хариулж хангадаг юм шиг байдлаар бол бид ажиллаж чадахгүй л дээ, боломж ч байхгүй.

Тэгэхээр Засгийн газрыг хянахад Улсын Их Хурал, Засгийн газрыг хянахад Засгийн газрын байгууллагуудыг шахаж шаардахад энэ Өргөдлийн байнгын хороо маш их туслалцаа дэмжлэг үзүүлнээ гэж би ойлгож байгаа. Үндсэн чиг үүрэг нь ч бараг тийшээ чиглэх болов уу гэж бодож байна. Тэр доод түвшинд сумын засаг дарга ажлаа яаж хийж байгаа. Тэр татварын байцаагч ажлаа яаж хийж байгааг, сайд ажлаа яаж хийж байгааг, тэр агентлаг ажлаа ямар алдаа дутагдал гаргаж байгааг иргэдийн өргөдөл дээр тулгуурлаад бид харж чадна.

Үүн дээр тулгуурлаад Улсын Их Хурал нь тогтоолоо батлаад, хуулиа батлаад, Засгийн газартаа чиглэл өгөөд, ингээд яваад байх нь Өргөдлийн байнгын хороо ард түмнээсээ авсан өргөдөл, гомдол дээр тулгуурлаад төр өөрөө өөрийгөө засварлах, засах бололцоо боломжийг олгох юм байнаа гэдэг үүднээс би Өргөдлийн байнгын хорооны ажил ач холбогдол үүргийг илүүтэй ингэж харж байгаа. Тэгээд энэ дээр тэр мэдээж өнөөдөр дүрэм журмаа хэлэлцэж байгаа олон асуудлуудыг манай Байнгын хорооны дарга бас хийсэн байна.

Тэгээд Байнгын хороонд бүгд харьяалагдаж байгаа учраас одоо шинэ байгууллага, шинэ арга барилаар ажиллахыг шаардаж байгаа. Тэгэхээр энэ тал руугаа илүү их анхаараарай л гэж би санал болгож байна.

**Р.Бурмаа:** -Та бүхэнд тарааж өгсөн төлөвлөгөө байгаа. Тэгэхээр төлөвлөгөөн дээр бас санал байвал хэлээрэй. Бичгээр дараа нь өгсөн ч болно. Ерөнхийдөө бол энэ журам, хуулийн төслүүд байгаа. Одоо яг Өргөдлийн байнгын хорооны үйл ажиллагаатай холбогдуулан бусад холбогдох хуулиудад юу орох вэ, журам нь ямар байх вэ гээд.

Хоёр дахь гол ажил нь болохоор энэ хэлэлцүүлэг, саяны 2 сэдвээр байгаа. Гурав дахь ажил нь бол бусад ажил гээд. Энэ дээр ажлын албыг бүрдүүлэх, бэхжүүлэх, одоо энд хэдэн хүн нөөц боломж ямар байна. Их Хурлын даргатай ярьж байгаад бас намын жагсаалтаар сонгогдсон гишүүдийн бие төлөөлөгчөөс энд бас орон тоо авах боломж юу байна гээд.

Өргөдлийн байнгын хороонд ирүүлсэн өргөдлийг судалж шийдвэрлэх гэдэг маань угаасаа явагдана. Гадаад хамтын ажиллагаа бүрдүүлэх чиглэлээр явагдаж байгаа ажил маань хийгдэнэ. Ажлын албаны ажилтнуудыгаа энэ гишүүдийн туслахууд гээд яг энэ чиглэлээр ажиллах хүмүүсийгээ бас байнгын сургалтанд хамруулах гэж байгаа. Эхний ээлжинд бол IRI-гийнхэн энэ жил хийнэ. Дараа нь Конрад Аденауэрийн сангаас хийж өгнө гэсэн. Дээрээс нь бид нар гадагшаа явуулж сургах дээр бас Австрали руу ярьж байна, Герман руу ярьж байгаа. Дээр нь энэ дотооддоо бас ажилтнуудыг сургах гээд ингээд явж байгаа.

Энэ дээр шинэ программ хангамжийг бий болгох чиглэлээр ингээд ажиллаж байгаа. Энэ нь веб сайтыг бий болгох, веб сайтаар дамжуулан иргэддээ бас мэдээлэл өгөх, хэрхэн яаж бас энэ өргөдөл гомдлоо зөв бичих юм, яаж хаашаа хэнд яаж хандах юм гэдэг энэ өргөдлийн тэр процесс ямар байх юм, хууль тогтоох үйл ажиллагааны ер нь чухам хаана нь одоо иргэн хүн санал гомдлоо гаргаж болдог юм гэдэг энэ бүх үйл ажиллагааг схемчилсэн энгийн ойлгомжтой хэлбэрээр ингээд хийж танилцуулга бэлтгэж байгаа. Өргөдөл бичих загвар, иргэдэд зориулсан гарын авлага, товхимлыг бэлтгэж байна.

Түүнийг бас хэвлүүлэх үйл ажиллагаануудыг бас хийнээ энэ хугацаанд. Энэ олон нийтийн хэвлэл, мэдээллийн хэрэгслээр бас энэ танилцуулах, олон нийтэд ойлгуулах гэсэн энэ үйл ажиллагаанууд хийгдэж байгаа. Жижиг танилцуулгын тийм зохиомж бэлтгэгдэж байна. Энэ дээр 2 хууль хэлэлцүүлэг дээрээ холбогдуулан бас энэ ажлын хэсэг байгуулъя гэж байгаа.

Дээр нь энэ Хонгор сумын иргэдээс ирүүлсэн энэ өргөдлийг судалж шийдвэрлэх арга замыг олох ажлын хэсэг байгуулъя гэсэн ийм төлөвлөгөө байнаа. Тэгээд нэмэлт энэ төлөвлөгөөн дээр санал байна уу? нэмж оруулах саналууд гишүүдэд байна уу?

**Х.Тэмүүжин:** -Эхлээд ач холбогдолтой чухал сэдвүүд хөндсөн байна л даа. Тэгэхдээ эхлээд нэг хэдүүлээ Өргөдлийн байнгын хороо, энэ Өргөдлийн байнгын хороон дээр ажиллах гэж байгаа туслах баг, мэргэжлийн баг, энэ хүрээнд бас зохион байгуулагдаж байгаа ажлын алба ч гэдэг юм уу ингээд хамтраад нэг семинар хийж үзмээр санагдаад байгаа юм. Ерөнхийд нь нэг ойлголтуудаа ойртуулъя тиймээ. Ямархуу чиг үүрэгтэй, ямар зохион байгуулалттай, юу руу бид нар шинээр орж байнаа гэдгээ нэг харах зорилготойгоор. Тэгэхдээ бол дотроо бол 2 сэдэвтэй байвал зүгээр юм шиг санагдаад. Түрүүн Батзандан гишүүн ч гэсэн хэллээ.

Ер нь бол өргөдөл, гомдолтой холбоотой, түүнийг гаргаж байгаа, түүнийг шийдвэрлэж байгаатай холбоотой процесс бол манайд жаахан болхи байгаа. Тийм учраас энэ процесс бол томоор нь хараад, манай Өргөдлийн байнгын хороо шинэ процесс болон шинэ хэв маягаар бий болгочихоор энэ чинь өөрөө нэг загвар болоод доошоогоо ингээд буугаад эхлэх байхгүй юу. Энэ чинь өөрөө иргэдийн хурал дээр очно гэсэн үг, захиргааны байгууллагууд руу энэ түвшинд нь очиж алхам хийнэ гэсэн үг. Тийм учраас яг энэ сэдэв дээр нэг салбар нь.

Нөгөөдөх нь болохоор яг тухайлбал Өргөдлийн байнгын хороотойгоо ингээд. Нэг нь бол өргөдөл гомдолтой холбоотой нэг арай жаахан том сэдэвтэй. Нөгөөдөх нь энэнээсээ салгаад парламентын Өргөдлийн байнгын хороо яаж ажиллах юм бэ гэдэг дээр ингээд нэг төлөвлөсөн нэг семинар хийгээд, энэ Байнгын хороонд орсон гишүүд ч гэсэн нэг ойлголттой, тэр хүрээнд бас ажиллах гэж байгаа staff ч гэсэн нэг ойлголттой болоод авах.

Тэгээд энэ хүрээнд сэтгүүлчдээ ч гэсэн татан оролцуулаад, энэ хүрээнд мэдээлэл авч байгаа, сурвалжилж олон нийт рүү хүргэж байгаа тэр сэтгүүлчид ч гэсэн бас ингээд дотроо нэг ойлголт авах бололцоотой нэг тийм семинар хийгээд авмаар санагдаад, сайн ярилцаад. Гэхдээ бол дараа нь нөгөө 2 сэдвээр сонсгол хийхэд аль аль нь бэлтгэлтэй, төсөөлөлтэй, нэг түвшинд оччихсон мэдээлэлтэй учраас харьцангуй амжилттай болох байх гэж ойлгож байна.

**Н.Батцэрэг:** -Тийм, яг саяынх дээр үргэлжлүүлээд жаахан санал хэлчихье. Харин тийм яг гараан дээр юу хийх вэ гэдэг маш чухал шүү. Тэр мессеж өгч байгаа сигналаас л нийгэм чинь сонгогчид өөрөө энэ Улсын Их хурал байгуулагдсан шинэ бүтэц нь яах нь вэ гээд л хардаг болох байх. Түрүүн тэр нэмэгдэнэ гээд байсан. Одоо зүгээр Өргөдлийн байнгын хороо эхний хуралдаанаа хийлээ гээд ингэхэд өнөөдөр энэ манай сурвалжлах хэсэг ажиллаж байна. Хамгийн би бол өргөдөл чинь хоёр дахин нэмэгдээд л явчих байх. Тэр дотор хамгийн их нь бол ингээд дээр бид нарын мэддэг тэр социал юмнуудаа л тавина.

Шийдэх дээр зэрэг түрүүний хэлсэн шиг утаа жаахан нэмэгдэнэ, татвар төлөгчдийн мөнгөөр нөгөөгий нь жаахан өмчтэй болгох, яг нарийн дээрээ буруу юм руу яваад эхэлнэ. Ийм юм байгаа. Шийдэхгүй бол, шийдэхгүй болохоор дахиад институцийнхээ хувьд юу ч хийдэггүй, юм ойлгодоггүй бөгөөд ямар ч нэмэр байхгүй дахиад ийм болно. Тэгэхээр хамгийн эхний гарааны юун дээр анхаарал төвлөрүүлж, яаж явах вэ гэдэг маш чухал нэгд.

Хоёрдугаарт нь, зүгээр цээжнийхээ бангаар хэлэхэд хэдийгээр би ангилж бариагүй шүү дээ. Ер нь бол манай Засгийн газрын байгууллагууд бол чиг үүргээ хангалтгүй биелүүлдэг, төрийн үйлчилгээгээ үзүүлдэггүй, албан тушаалтнууд нь авлига нэхдэг, пээдгэр, өөрийнхөө ажиллаж байгаа тэр ажлынхаа одоо тодорхойлолтыг өөрөө сайн мэддэггүй зэргээс үүдэлтэйгээр дээшээ одоо хандах газаргүй болоод л дараа нь Их хурал руу хандаад байгаа шүү дээ.

Ер нь бол энэ чиглэл рүү л эхний ээлжинд багтах хэрэгтэй. Энэ дээр бол харин тэр газар байна уу, хаана байна, тэр Засгийн газрын өмнөөс иргэдтэй одоо тэр үйлчилгээ үзүүлэх, эсвэл бусад чиглэлээр чиг үүргүүдийг нь заагаад өгчихсөн байгууллагууд байгаа. Тэнд юу хийж байна гэхээр.

Эхлээд тэгэх юм бол хүмүүсийн мессеж аягүй зөв болно. Өргөдлөөр яг ингэж хандмаар юм байна, ийм юм бичвэл Их Хурал энэ дээр үнэхээр бодлогын хувьд ч арга хэмжээ авч байна, зарим нэгэн одоо бас шууд шийдчихээр бас зохион байгуулалтын замаар, бусад одоо шийдчихээр асуудал дээр бол хурдан шуурхай байж чадаж байна уу, институцийнхээ хувьд ч зөв харагдана, угаасаа констуальный бид нарын хийх ажлын бид нарын хийх эрх зүйн ажлын эхний цэгц ч гэсэн бодож байна.

Өөр нэг юм социализмын үед матаас гэж бичдэг хэлдэг байсан. Энэ чинь бас л нэг өргөдлийн нэг хэлбэр шүү дээ. Нийгэм л одоо ингээд даргыгаа юм уу юугаа ч юм ингээд энэ нь ингэж байнаа гээд. Тэр нь хувийн сонирхолтой байна уу, ямар сонирхолтой байна вэ ямар ч л байсан одоо аль нэг түвшний албан тушаалтан шийдвэр гаргадаг нөлөөтэй гэж үзсэн хэсэг рүүгээ л юм бичдэг байсан байна шүү дээ.

Тэгэхээр одоо би хувьдаа тэр матаастай төстэй юмнууд бас зөв байна гэж хараад байгаа юм. Одоогийн манай нийгэмд бол. Ухаандаа хүмүүс албан тушаалтнууд, Засгийн газрын байгууллагууд, эсвэл өгөгдөж байгаа юу байдаг юм ингээд л нийгэмд Засгийн газрын оролцоо, зохион байгуулагдаж байгаа ажил дээр хүмүүс шууд тодорхой баримт пакттай зүйлүүдийг ирүүлдэг. Энэ бол аягүй сайн.

Бүр баримттайгаар нь. Хараа ингэсэн байна гээд. Хараа ингэсэн байна ийм бүр батлах баримттайгаар ирсэн зүйлүүдийг бол харин одоо ёстой янз бүрээр шийдэж болно. Энэ бол их сайн. Зүгээр нэг хувийн юмнаас. Ийм мессежийг өгөх юм бол одоо матаастай төстэй мессежийг. Тэгэх юм бол бас парламентын өөрийнх нь хэрэгжүүлэх ёстой ажлаа хийхэд их дөхөм болно доо. Тодорхой баримт юмтай ийм үед. Би бүр хэвлэлийнхэн аваад дахиад хэлж байна. Хамаа алга албан тушаалтны тухайд бичье, өөр юу бичдэг юм байгаа юм.

Тэгээд хамгийн гол нь баримттай, зүгээр л нэг Дорж байнаа, тийм юм хүсч байнаа гэсэн биш. Ямар нэгэн баримттай, нотолгоотой, одоо нийгэмд болж бүтэхгүй байгаа, эсвэл нэг хэсэгт нь болж бүтэхгүй байгаа тэр ажлыг ингээд гаргаж ирээд тавих юм бол. Тэгээд тэр рүү парламент Өргөдлийн байнгын хороо анхаарах юм бол их хэрэгтэй зүйл болох байх аа гэж бодож байна.

**С.Одонтуяа:** -Хоёр асуулт, хоёр санал байна. Эхлээд саналаа хэлчихье төлөвлөгөөн дээр. Тэгэхээр энэ Байнгын хорооны үйл ажиллагааны талаар 8 дээр зохиомж бэлтгэж, олон нийтийн хэвлэл мэдээллийн хэрэгслээр нэвтрүүлэх гэж байна. Энэ нь өөрөө их чухал. Энийг бас нэлээн далайцтай хийх ёстой. Яагаад гэхээр одоо дөнгөж шинэ Байнгын хороо. Энэ Улсын Их хурлын үйл ажиллагааны гол юун дээр бол энэ хэвлэл, мэдээллийн хэрэгслээр бол нэлээн иргэдэд мэдээллийг сайн өгөх ёстой байгаа.

Энэ 9 дээр газрын хуулийн зарим заалтын биелэлтийг хянан шалгах хэлэлцүүлэг зохион байгуулах ажлын хэсэг байгуулах. Байнгын хорооны гишүүд гээд. Энд бас 2 дээр газрын хуулийн юугаар ингээд ажлын хэсэг хэлэлцүүлэг гээд. Тэгэхээр түрүүн Тэмүүжин гишүүн хэлсэн шүү дээ. Өөр Байнгын хорооны эрх үүрэг рүү бид нар хамаагүй ингээд орохгүйгээр тэр рүү шилжүүлээд, тэр Байнгын хороо нь одоо энэ асуудлаа хэлэлцдэг байх зарчмаа хэлэхээр. Энэ дээр бол би Байнгын хорооны гишүүд гэдэг нь нөгөө Байнгын хорооны гишүүд гэж ойлгож байгаа шүү дээ мөн биз дээ.

Өөрөөр хэлбэл зөвхөн энийг бол өргөдөл гомдлын байнгын хорооны гишүүд гээд бид нар зохион байгуулаад явчих юм бол нөгөө Байнгын хорооныхоо үйл ажиллагаатай давхцал үүсгээд. Тэгэхээр манайхаас хүн орж болно, тэгэхдээ энэ бол үндсэн зохион байгуулах нь бол тэр нөгөө бусад чиг үүргээрээ байх уу, байна биз дээ.

**Р.Бурмаа:** -Энэ дээр үгүй бол 2 вариант байна л даа. Түрүүн Тэмүүжин гишүүний хэлдгээр. Манай Байнгын хороо сонсоод хэлэлцүүлгээ хийчихээд, тэгээд гарсан санал зөвлөмжийг мэргэжлийн Байнгын хороондоо өгөөд. Тэгээд энийг шилжүүлэх юм. Нөгөөх нь бол тэр мэргэжлийн Байнгын хороотой хамтарч хийх тийм юм байгаа.

**Х.Тэмүүжин:** -Тэр нь зүгээр 2 хэлбэр хоёулаа л ашиглагддаг юм байна лээ л дээ. Яг өргөдөлтэй холбоотой иргэнээс мэдээлэл авах, нөгөө яг тэр асуудлыг хариуцаж байгаа албан тушаалтнаас бас тайлбар авах. Яг тэрийгээ сонсгол байдлаар Өргөдлийн байнгын хороо ихэвчлэн өөрөө зохион байгуулдаг. Яг энэ нь илүү мэргэжлийн нарийн асуудал хөндөж байнаа гэх юм бол тухайн мэргэжлийн Байнгын хорооноос хамтарч хийх бололцоотой байдаг. Гэхдээ ихэнх тохиолдолд бол мэдээлэл авах эсэхээ бол өөрсдөө зохион байгуулчихаад, мэдээллүүддээ дурдаад, ингэж шийд гэдэг зөвлөмж биш ийм ийм асуудлуудад бодлого үгүйлэгдэж байна. Ийм ийм асуудлыг бол хууль тогтоогчийн хувьд шийдвэрлэх ёстой юм байна.

Ийм ийм асуудал дээр одоо нөгөө хариуцаж байгаа засгийн газар байна шүү дээ. Засгийн газрын яам, агентлаг ч байдаг юм уу. Тэд нарын уул нь ингээд чиглэл өгөх ёстой юм байна гэдэг юм бол тэр чинь шилжүүлдэг л юм байна лээ л дээ. Энэ бол цэвэр нөгөө иргэдийн индэр байгаад байгаа байхгүй юу. Өргөдлөөрөө дамжаад иргэд парламентад дуу хоолойгоо хүргэдэг. Тэр дуу хоолойтой зэрэгцээд хариуцсан албан тушаалтан юм уу эсвэл тодорхой чиг үүргийн байгууллагууд нь бас тайлбараа хийж байдаг. Тэр нь олон нийт рүү ингээд хүрч байдаг.

Тэгэхээр Өргөдлийн байнгын хороо бол ерөөсөө л иргэд албан тушаалтан парламент гурвыг л уулзуулдаг цэг нь байгаад байгаа байхгүй юу. Гол цэг нь. Шийдвэр гаргадаг цэг нь бол мэргэжлийн Байнгын хороо өөрөө. Энэ дээр бол хууль тогтоох байгууллага ингэж шийдвэр гаргаж байнаа гээд тэр цэг нь. Тэгэхээр энэнийхээ хэмжээ хязгаарыг л зөв л олох тухай л яриад байгаа юм.

**С.Одонтуяа:** -Харин тийм. Тэгээд би эхний удаад бол ер нь бид аль болохоор яаж энэ иргэдээс өргөдөл гомдлыг чирэгдэлгүй авах вэ, яавал бид нар одоо энэ мэргэжлийн болон шилжүүлэх вэ, энэнийх нь хариу одоо бүх зүйлийг л шуурхай хийх саяын тэр холбогчийнхоо үүргийг л эхлээд сайн гүйцэтгэчихмээр байна. Тэгэхгүй аливаа нэг асуудал дээр ингээд.

**Р.Бурмаа:** -Эхний байдал чинь яасан гэхээр нөгөө захиргааны хэлтсээ манайд өгчихөөд тэгээд захиргааны алба шиг болгочихсон байхгүй юу. Тэгэхээр одоо бид нар тэрийгээ ялгаа заагаа гаргаж ирээд захиргаа нь юу хийх юм, одоо Тамгын газрын дэргэдэх, манайх юу хийх юм гэдэг нэг энийгээ нэг заагаа гаргаж байгаа юм. Тэгэхээр өргөдөл, гомдлуудыгаа ялгаад ангилаад нэг хэсэг дээр нь одоо судлаач нар ажиллана, нөгөөдүүл нь яг энэ дээр анализ дүгнэлт, хариултыг нь бэлдэнэ гээд ингээд тэгээд хэлэлцүүлгийг зохион байгуулна гээд ингээд ажлууд явагдаж байна л даа.

Тэгэхээр бусад Байнгын хорооноос ялгаатай нь бол үнэхээр иргэний индэр байх ёстой гэдэг. Тийм учраас иргэний индэр байх тэр Байнгын хорооны хурлын заал өөрөө тийм хэлбэрээр байх ёстой юм байна лээ. Яг иргэн нь өөрөө төрийн албан тушаалтантайгаа хамт адилхан нэг зиндаанд суучихаад, тэгээд Байнгын хорооны гишүүдийн асуулт, хариултанд ингээд хариулаад сууж байдаг.

Тэгэхээр тэрэн дээр энэ Өргөдлийн байнгын хорооны маш чухал хэдэн хуулийн хамгаалалтууд нь бусад улс оронд харахаар нэгдүгээрт, тэр Өргөдлийн байнгын хороо бусад байгууллагаас Байнгын хороодоос илүү тэр төрийн байгууллага руу нэвтэрч орох тэр мэдээллийг авах тэр тусгайлсан эрх байна. Арай давуу эрхтэй гэдэг юм байна лээ.

Хоёрдугаарт бол энэ нээлттэй сонсгол ч юм уу Байнгын хорооны энэ хэлэлцүүлэг, арга хэмжээнд уригдсан төрийн албан тушаалтан ирэхгүй байх, худал мэдээлэл, ирчихээд худал мэдээлэл юм уу дутуу мэдээлэл өгч болохгүй, хэрвээ ингэх юм бол өөрөө энэ хариуцлагатай уягддаг ийм нарийн зохицуулалт байдаг учраас энэ иргэний гомдлоор тухайн албан тушаалтан хүрч ирээд асуудалд оролцох нь өөрөө хариулах нь зайлшгүй тийм үүрэг байдаг. Тэрэн дээр худлаа юм уу дутуу хариулж болохгүй. Энэ зохицуулалт их чухал юм билээ.

Тэгэхгүй бол өмнө нь бас энэ нээлттэй хэлэлцүүлгүүд манай Их Хуралд хийгдэж байсан. Тэгээд жишээ нь төрөх байрны бид нар нээлттэй хэлэлцүүлгийн, эмэгтэйчүүдийн бүлгээс хийхэд яг хариуцсан хүмүүс нь ирэхгүй, хариуцаагүй ажлаа сайн мэдэхгүй хүмүүс нь ирчихээд, бид нар ийм юм мэдэхгүй гэж хэлээд л ингээд хэлэлцүүлэг нь өөрөө ач холбогдолгүй болчихдог.

Тэгэхээр ирээгүй хариуцаж байгаа хүн нь ирээгүйн төлөө ямар нэгэн хариуцлага байдаггүй. Бусад улс оронд яадаг вэ гэхээр зэрэг парламентыг үл хүндэтгэдэг, маш нарийн хариуцлага байдаг. Тэр нь өөрөө юу гэсэн үг вэ гэхээр зэрэг тэр иргэдийн гомдлоор асуудал яригдаж байхад цаад утгаараа иргэнийг хүндэтгэхгүй байна гэдэг асуудал их өндөрт авч ярьдаг юм байна лээ.

Тэгэхээр манайд бас иймэрхүү зохицуулалт байхгүй бол Өргөдлийн байнгын хороо хурал хийдэг. Иргэний гомдлоор хэлэлцүүлэг хийдэг. Хариуцсан албан тушаалтан ирэхгүй. Үгүй бол хариуцдаггүй хүн явуулчихаад ингээд хариуцлагаас зугатаад байх юм бол яах вэ гэдэг асуудал бас гарах байхгүй юу.

Тэгэхээр энэнтэй холбогдуулаад бид нар Өргөдлийн байнгын хороо бусад байнгын хорооноос ялгаатай нь иргэний индэр байх ёстой. Иргэний индэр байхын тулд өөрөө зохион байгуулалтын бүтэц, тэр хуралдах танхимаасаа эхлээд, тэр шийдвэр гаргадаг, тэр албан тушаалтнуудыг заавал ирүүлэх ёстой энэ тэр гэсэн тэр хууль орчин нь.

**С.Одонтуяа:** -За ойлголоо. Бурмаа гишүүн ээ, 2 зүйл асууя даа. Энэ төлөвлөгөөн дээр. Одоо сая Тэмүүжин гишүүн хэлсэн шүү дээ. Бид нар шуудангаар бичгээр, тэгээд цахим хэлбэрээр гээд. Тэгэхээр одоо иргэдэд нэг ийм түгээмэл хэлбэр байна л даа. Заавал уулзах гээд байдаг. Заавал уулзах гээд тиймээ. Тэгэхээр гишүүн болгон уулзах бас хэцүү байдаг. Тэгэхээр заримдаа одоо тэр хүнийг тэр Өргөдөл гомдлын байнгын хороон дээр бас иргэдтэй яг биечлэн уулзаж, сонсдог тийм юу байна уу, одоо функц тиймээ.

Хоёрт бас ийм асуудал байдаг юм. Иргэдийн хувийн биш одоо газрын асуудалтай холбоотой, газар дээр нь очиж заавал одоо ирж үзээч ээ, энийг уулзмаар байна гэсэн ийм байдаг. Тэгэхээр энэ дээр бид нар энэ Өргөдөл гомдлын байнгын хорооноос тийм одоо ажилтан тэр очоод газар дээр нь асуудлыг үзээд тиймээ бүр өөрөө хэвлэл, мэдээллийн хэрэгсэлтэй ч юм уу өөрсдийн тэр бичлэг хийдэг юу багаж хэрэгсэлтэй ч юм уу очоод ийм зүйлүүд бол энд ер нь орсон уу.

Тэгэхгүй бид нар зөвхөн шуудангаар, цахим гээд тэгэхээр энэ чинь нөгөө гишүүд чинь тэгээд л заавал очиж л асуудлыг нь хараад, тэгээд ирээд Байнгын хороо нөгөө өргөдөл рүүгээ өгөхөөр чинь ингээд нэг давхцал үүсээд байгаа байхгүй юу. Өөрөөр хэлбэл дахиад нэг шат дамжлага. Тэгэхээр энэ хэлбэр дээр бид нар жаахан ажиллах боломж байна уу.

**Р.Бурмаа:** -Яг манай Өргөдлийн байнгын хороон дээр яг судалж шийдвэрлэнэ гэдэг дотор чинь энэ бас орчихоод байгаа байхгүй юу. Яг газар дээр нь очиж судлах, яг хүмүүсийг нь өөрсдийг нь хүлээж авч уулзах, тэгээд нотлох баримттай нь танилцах эд нар бүгдээрээ орчихоод байгаа юм.

Тэгэхээр яг л тэгж ажиллах ёстой болчихоод байгаа юм. Тэгэхээр өмнө нь энийг чинь 100 хүн хийдэг байсан ажлыг одоо 3 хүн яаж хийх вэ л гэдэг асуудал яриад байна шүү дээ.

**Х.Тэмүүжин:** -Одоо Өргөдлийн байнгын хороон дээр бусад Байнгын хороодоос бас түлхүү хэрэглэгддэг хоёр, гурван зарчмын юм гарч ирэх юм. Нэг нь болохоор нөгөө бие даасан шинжээч томилдог, үнэхээр ингээд иргэдээс өргөдөл ирээд, тэр өргөдлийнх нь дагуу тухайн газар нь нэвтэрч орж, үзэх тэр нь аягүй бол төрийн хаалттай бүс ч байж магадгүй, хувийн компани ч байж магадгүй. Янз бүрийн байж болно шүү дээ. Тэгвэл тэр нэг нэвтэрч орох мандаттай, мэдээллийг нь авах эрхтэй тийм бие даасан шинжээч томилдог тусгай зохицуулалтууд хэрэгтэй болчихож байгаа юм нэг нь.

Хоёрт нь болохоор нээлттэй сонсголын нэг хэлбэр. Тухайн нутаг дэвсгэр дээр нь очиж нээлттэй сонсгол хийдэг зөвхөн ингээд парламентад нэг өрөөнд суугаад хийгээд байдаг биш. Жишээ нь Хонгорын асуудал дээр бол Хонгорт нь очиж хийх ёстой болчихож байгаа байхгүй юу. Тэгэхээр парламентын ордноос гадна нээлттэй сонсгол хийдэг тийм журам эднийд бол маш хэрэгтэй болж байна.

Иймэрхүү юмнууд байж байж сая нөгөө энэ төлөөлөл, ардчилал гэдэг чинь илүү их хүртээмжтэй л болно.

**Ж.Батзандан:** -Солонгосын өргөдөл гомдлын дагуу шийдвэр гаргадаг системийн талаар Германы эрдэмтэд сая нэг статъя бичсэн байсан. Солонгос бол гэмт хэргийн шинжтэй, солонгосын төрийн байгууллагууд ялангуяа цагдаагийн байгууллага, мөрдөх алба гэх мэт төрийн байгууллагууд нь гэмт хэрэг зөрчлийн шинжтэй мэдээллийг, гомдлыг, өргөдлийг бүр худалдаж авдаг ийм тогтолцоотой юм байнаа.

Мөнгө төлдөг тийм мэдээлэл явуулсан хүнээ урамшуулдаг өөрөөр хэлбэл шударга ёсны төлөө тэмцсэнийх нь төлөө урамшуулал өгдөг. Энэ нь илүү их бодитой ажиллаж байна. Гэмт хэрэгтэй тэмцэхэд. Иргэдээс ирж байгаа тэр бодит мэдээллүүд, баримттай мэдээллүүд нь өөрөө урамшууллын тогтолцоогоо дэмждэг учраас нийгмийг эрүүлжүүлэхэд маш чухал ач холбогдолтой юм байна гэж Германы эрдэмтэн судлаад бичсэн байсан.

Бид одоо бас энэ Өргөдлийн байнгын хорооны бас нэг чиг үүрэг бол бидний хүсээд байгаа тэр шударга нийгэм рүү нэг алхам ч гэсэн ойртуулахад тус болдог байгаасай билээ. Иргэд олон түмэн бол олон хүн өөрөө дарга нартай, эрх мэдэлтнүүдээс ямагт айдаг, болгоомжилдог, шууд өөрөө өргөдлөө гаргаад эрх мэдлийн өмнөөс сөрж зогсож чаддаггүй, хүчин дутдаг ийм тохиолдол маш олон байдаг. Тэгээд Өргөдлийн байнгын хороо бид иргэдийг иргэдэд туслалцаа дэмжлэг үзүүлэх, тэр гэмт халдлагатай, гэмт үйлдэлтэй тэмцэх, иргэдээс ирсэн тэр өргөдөл, гомдлыг хууль хяналтын байгууллагаар шийдүүлэх, хянуулах тэр чиглэлийг л бид нар бас илүү барьж ажилламаар юм уу.

Тэгээд өргөдөл, гомдлыг шийдэж байгаа тэр Австралийн хувьд тэр, Германы хувьд тэр, өмнөд Солонгост бол маш сонгодог хэлбэрээр тэр шинэ арга барилаар ажиллаж байна, тэгээд өргөдөл, гомдлыг бид илүү их цахим хэлбэрээр авдаг систем рүү орохгүй бол хуучны нөгөө уламжлалт бичгээр ирдэг, бичгээр хариулдаг, дараа нь өргөдөл нь ирдэг, хаана явж байгаа нь мэдэгддэггүй энэ байдал руу орох юм бол Өргөдөл, гомдлын байнгын хороо манай парламентын нэр хүнд бас унах аюултай гэдгийг бас бодмоор байгаа юм.

Иргэд цахим хэлбэрээр өргөдөл хүсэлтээ явуулдаг. Нууц кодоо авдаг, дараад нь өөрийнхөө өргөдөл, гомдол шийдвэрлэх процесс нь аль үе шатандаа явж байгаагаа 7 хоногтоо ч юм уу, сар тутам ороод хяначихдаг, аль албан тушаалтан дээр очсон, хаашаа цохогдоод явсан, ямар хариуг хэдэн сарын хэдэнд өгөх вэ гээд ингээд тодорхой байдаг ийм цахим хэлбэрт оруулах программыг хийх гэж байгаа юм байна гэж би ойлголоо.

Энэ чиглэл рүүгээ явбал илүү зөв байх шүү л гэж л ойлгож байна. Бас тэр урамшууллын тогтолцоог та нэг судлаад үзээрэй.

**Р.Бурмаа:** -Энэ Германы Өргөдлийн байнгын хорооны журмыг харахаар түрүүн Тэмүүжин гишүүний хэлдэг тэр шинжээч гэрт энэ тэр гэсэн энэ хөндлөнгийн авч ажиллуулах хүмүүсийг цалинжуулдаг юм байна лээ. Урамшуулал одоо гэрээгээр цалинжуулах, хөлсийг нь өгөөд ажиллуулдаг. Тэгэхээр манай Байнгын хороо бол ирэх жилийн төсөвт тиймэрхүү юм алга л байна. Тэгэхээр бид нар яг энэ чинь тийм тийм зүйл зайлшгүй гарах зардлууд энэ байнаа гэдэг юмыг хийж саналаа бас Их Хурлын удирдлагад бас хүргье л гэж бодоод байна.

Тэгэхгүй бол тийм зардалгүйгээр сайн дураар одоо ажиллах алба байхгүй. Их Хурлын гишүүд өөрсдөө шинжээч болоод явна гэсэн юм байхгүй.

**Х.Тэмүүжин:** -Тэгэхээр энэ зардалтай холбоотой юмнуудыг бид нар маш ухаалаг, зөв шийдэх ёстой. Одоо иргэн бол өргөдөл гаргаад, өргөдөлтэйгээ холбоотой парламентад дуудагдаж ирээд, мэдээлэл өгөөд ингээд явахаар тэрэнтэй холбоотой зардал бол байхгүй. Албан тушаалтан бол улсын мөнгөөр улсын машинаар тиймээ ирээд л, хөдөө орон нутгаас ирэхдээ бараг аялалд яваад ирж байгаа байхгүй юу.

Тэгээд энэ хоёрынх нь ингээд зөрөөнөөс шалтгаалаад бас ингээд эдийн засгийн болоод эрх мэдлийн алдагдал гардаг л юм байна лээ л дээ. Би 7 сарын 1-тэй холбоотой сонсгол хийж байхад яг тэгж байсан. Цагдаагийнхан бол яахав дээ бүгдээрээ л улсын унаа унадаг, ямар ч асуудалгүй байгаад байгаа юм. Гэтэл одоо нэг гэрчээр дуудагдсан Сэлэнгийн Шаамарын нэг өвгөн ирээд энд буудаллаад, тэгээд янз бүрийн зардал гарчихаад дараа нь ингээд мөнгө байхгүй би буцах зардал байхгүй гээд сууж байгаа байхгүй юу.

Тэгэхээр иймэрхүү байдлуудыг бид нар нөгөө гомдол гаргаад парламентад дуудагдаж ирээд мэдээлэл өгсөн иргэн өөрөө хувийн карманаас ингээд торгууль төлдөг байж болохгүй. Тэгээд тэр асуудлыг бас л зөв шийдэх ёстой. Эхний ээлжинд Батзандангийн хэлдэг шиг ядаж урамшуулал өгдөггүй юмаа гэхэд эдийн засгийн хохиролгүй байхаар шийдлүүдийг нь олох ёстой шүү дээ. Дараа нь мэдээж хэрэг тодорхой урамшууллын систем жишээ нь бол нөгөө давуу мэргэжлийнхээ мэдлэгийг ашиглаад парламентын үйл ажиллагаанд тусгагдаж байгаа бол одоо мэдээж хэрэг цалин урамшуулал авах ёстой.

Гэхдээ бид нар бас нэг юмыг ялгах ёстой шүү. Өргөдлийн байнгын хороо бол мөрдөн шалгах үйл ажиллагаа явуулахгүй шүү дээ. Өргөдлийн байнгын хороо бол нэн даруй нээлттэй байх ёстой иргэдэд өгөх ёстой тэр мэдээллийнх нь парламентын нэрээр татаж авч л гаргаж өгч байгаа юм.

Мөрдөн шалгах үйл ажиллагаа явуулах ёстой бол энэ нь өөрөө investigation хийх ёстой хороо өөрөө хийнэ тусдаа.

**Р.Бурмаа:** -Зөвхөн шинжээч л ажиллуулна шүү дээ тийм. За энэ саналуудыг сонслоо. Тэгээд энэ дээр сая төлөвлөгөөн дотор ингээд нэмэлт юунуудыг оруулъя семинар гээд. Гишүүдийн өгсөн саналуудыг.

Энэ дээр дараагийн хамгийн сүүлийн асуудал байна. Энэ дээр 2 ажлын хэсгийн бүрэлдэхүүнийг та бүхэнд тараасан материал дотор байгаа байх. Одоо жишээ нь юун дээр байгаа. Хувийн хүсэлтийг шийдвэрлэх талаар бодлогын шийдэл гаргах гэдэг дээр хөндлөнгийн байгууллагаар ажлын хэсэг байгуулаад хийлгэж байгаа. Тэгээд дараагийн бид нар манай Байнгын хорооны хурал дээр тэр асуудлыг нь хэрхэн яаж хийгдэж байна, бэлтгэл ажлыг нь сонсчихоод тэгээд нээлттэй хэлэлцүүлгээ хийчихье.

Хоёр дахь нь бол энэ газрын тухай хуулин дээр энэ удаадаа хийх үү, яг энэ дээр бид нар бас эцэслээд шийд гаргачихмаар байна. Тэгээд энэ дээр эхний маягаар бол хэн ажлын хэсгийн ахлагч байх вэ гэдгийг нь тавиагүй байгаа. Зүгээр гишүүдээс дотор нь орох уу гээд нэрсээ биччихсэн. Энд ажлын хэсэгт мэргэжил арга зүйн туслалцаа зөвлөгөө үзүүлэх дэд хэсгийг Барилга, хот байгуулалтын сайдын зөвлөх, Нийслэлийн захирагчийн ажлын албаны хуулийн хэлтсийн дарга, Нийслэлийн газрын албаны дэд дарга, Газрын харилцаа, геодези зураг зүйн газрын дэд дарга гээд ингээд тавьчихсан байна.

Дараагийн нэг ажлын хэсэг дээр болохоор Хонгор сумын иргэдээс ингээд өргөдөл ирээд байгаа юмаа. Тэгээд энэ дээр Эрүүл мэндийн сайд Удвалд өргөдөл гаргасан. Тэгээд Эрүүл мэндийн яамнаас дахиж шинжилгээ хийлгэе, эрүүл мэндийн үзлэг хийлгэе гэсэн ажлын хэсэг байгуулсан юм билээ.

Тэгэхээр бид нар тэр ажлын хэсгийнх нь гаргасан дүгнэлтийг нь сонсоод, яг энэ иргэдийн хүсэлтийг бас өргөдлийг нь хүлээж аваад энэ дээр ямар нэг байдлаар хэлэлцэх ёстой байх аа гэж бодоод байгаа юм. Энэ бол их олон жил явчихсан. Хордоогүй гээд байдаг гэтэл бодит байдал дээрээ их олон хүмүүс нас барсан, өвдсөн, зовсон асуудал байгаад байгаа юм.

Тэгээд энэ дээр би Ганбаатар гишүүн манай Байнгын хороонд нэмж оръё гэж тэгж байгаа. Дарханаас бас сонгогдсон гишүүн. Тэгээд ингээд нэмээд оруулчихсан байгаа. Батчимэг гишүүнийг ажлын хэсгийн ахлагч гээд тавьсан. Өөрөө болохоор Ганбаатар гишүүн байвал ямар вэ ажлын хэсгийн ахлагчаар, Дарханаас сонгогдсон юм чинь гээд санал тавьсан л даа. Тэгэхээр бид нар энийгээ шийдчихвэл ямар вэ.

Юун дээр газрынх дээр Батзандан гишүүн ахлаад явбал ямар вэ. Одоо энэ дээр бол Өргөдлийн байнгын хорооны ажилтнууд тусална шүү дээ. Тийм хотод юм чинь хотоос сонгогдсон. Одоо хот дээр ялангуяа нэг газар дээр хэд хэдэн албан тушаалтан захирамж гаргачихсан. Тэгээд шүүх дээр очдог, тэгээд асуудал нь шийдэгдэхгүй ингээд иргэд хохироод яваад байгаа юм байна лээ л дээ. Тэр нөгөө иргэдийн байрны цонхыг хаагаад баригдчихсан барилга л гэнэ. Тэгээд одоо энэ газрын асуудал чинь нэлээн их маргаан болчихоод, одоо дээр нь хот нэлээн хэдэн барилгыг нь зогсоочихсон гээд. Тэр нь өөрөө нэлээн л асуудал болчихоод байгаа юм.

Тэгэхээр энэнтэй холбогдуулаад ирж байгаа бас өргөдлүүд нэлээн их байгаад байгаа учраас энэ чиглэл дээр ажлын хэсгээ ахлаад, гишүүд ороод тэгээд энэ дээр нь манай Байнгын хорооны ажлын албаас туслаад өгнө л дөө. Тэгээд шүүхээс ингээд.

**Х.Тэмүүжин:** -Ажлын хэсгийн ахлагчийг дараа нь хэн хэн орох вэ гэдгийг нь ажлын журмаар нэрийг нь оруулбал.

**Р.Бурмаа:** -Тэгэх үү, тэрэн дээр шийдвэрээ. Дэмжих үү бүгдээрээ гишүүд. За тэгье. Энэ шийдэгдлээ.

Өнөөдрийн ингээд хэлэлцэх асуудал дууслаа. Тэгээд хүрэлцэн ирсэн та бүхэнд баярлалаа.

***Хуралдаан 12 цаг 35 минутад өндөрлөв.***

Соронзон хальснаас буулгасан

Хуралдааны тэмдэглэл хөтлөгч Д.Энэбиш